Ada 6 Jenis Obesiti Yang Berbeza! Kalau Nak Mudah Rawat Masalah Ini, Kena Tahu Setiap Jenis

Adakah anda mengalami masalah kegemukan atau obesiti dan sukar untuk turun berat badan? Jika ya, mungkin anda tergolong dalam 6 kumpulan yang disenaraikan di bawah.

Apa itu obesiti (kegemukan) dan berat badan yang berlebihan?

Obesiti dan
berat badan berlebihan
 merujuk kepada keadaan seseorang yang mempunyai banyak lebihan lemak badan hingga membahayakan kesihatan.

Menurut
World Health Organization
 (WHO), obesiti dalam kalangan penduduk dunia telah meningkat 3 kali ganda sejak 1975. Di Malaysia, 1 daripada 2 orang dewasa mengalami masalah
berat badan berlebihan
.

Obesiti merupakan satu penyakit yang boleh dielakkan. Perubahan dari segi diet, senaman dan tingkah laku boleh membantu untuk menurunkan berat badan.

Penurunan berat badan, walaupun sedikit, mempunyai kesan yang positif terhadap kesihatan tubuh badan.

Obesiti dan berat badan yang berlebihan
mempunyai perbezaan dari segi BMI.
 Untuk orang dewasa, kadar BMI yang telah ditetapkan ialah:

Kadar berat badan berlebihan
 – BMI lebih besar ataupun sama dengan 25

Obesiti
 – BMI lebih besar ataupun sama dengan 30

Punca utama obesiti dan berat badan yang berlebihan ialah gaya pemakanan yang tidak sihat.

Ada 6 jenis obesiti yang berlainan

Tahukah anda, para pengkaji telah mengelaskan obesiti kepada 6 kumpulan yang berbeza.

Menurut mereka, rawatan untuk obesiti lebih berkesan jika dilakukan mengikut kumpulan ini. Tambah lagi, rawatan bersasar lebih berkesan daripada rawatan biasa kerana ia dapat memfokuskan rawatan mengikut keperluan pesakit.

Laporan tersebut telah mengkategorikan obesiti kepada 6 kumpulan iaitu:

Wanita muda yang sihat
 – Wanita obes yang tergolong dalam kumpulan ini tidak mempunyai masalah kesihatan yang teruk.

Lelaki yang kerap minum minuman beralkohol
 – Lelaki yang tergolong dalam kumpulan ini juga jarang mempunyai masalah kesihatan. Namun, mereka mengambil
minuman beralkohol
 lebih daripada kadar yang normal.

Individu yang tidak gembira dan sering resah
 – Kumpulan ini didominasi oleh golongan wanita yang mempunyai
masalah mental
dan kesihatan.

Orang tua yang sihat
 – Orang tua yang sihat tetapi mempunyai kadar pengambilan alkohol yang tinggi dan mempunyai masalah tekanan darah.

Orang tua yang sakit tetapi
 gembira
 – Orang tua yang mempunyai masalah kesihatan yang kronik seperti osteoarthritis, tetapi mempunyai kesihatan mental yang baik.

Individu yang berada dalam kesihatan yang paling teruk
 – Selalunya, individu yang tergolong dalam kumpulan ini mempunyai masalah kewangan yang teruk dan menderita penyakit kronik di samping mengalami masalah kegemukan.

Penting untuk pakar mengenali perbezaan antara pesakit obesiti. Perbezaan ini merupakan kunci untuk pakar mencari rawatan yang bersesuaian.

Sebagai contoh, pesakit yang mempunyai masalah alkohol perlu merawat ketagihan yang dialami terlebih dahulu sebelum merawat obesiti.

Disebabkan dua faktor ini berkait rapat, pakar percaya rawatan yang diberikan untuk merawat ketagihan alkohol pada masa yang sama dapat membantu pesakit untuk menurunkan berat badan.

Walau bagaimanapun, kajian ini merupakan teori semata-mata. Dapatan kajian ini boleh digunakan untuk kajian yang lebih lanjut, namun ia tidak boleh digunakan untuk mengenal pasti punca obesiti.

Cara mencegah obesiti

Jika anda mempunyai risiko obesiti ataupun sedang berada dalam lingkungan berat badan yang berlebihan, anda perlu lakukan sesuatu untuk menurunkan berat badan anda dalam kadar yang segera.

Antara langkah yang boleh anda ambil ialah:

1. Bersenam dengan kerap

Individu yang mengalami masalah kegemukan memerlukan senaman yang mempunyai intensiti sederhana selama 150 hingga 300 minit seminggu untuk mengelakkan peningkatan berat badan.

Sebagai contoh, anda boleh lakukan
senaman seperti berjalan pantas dan juga berenang.

2. Makan dengan sihat

Elakkan mengambil terlalu banyak minuman beralkohol dan berlemak. Pilih makanan yang rendah kalori dan kaya dengan nutrien seperti sayur-sayuran, buah-buahan dan bijirin penuh.

3. Elakkan makanan yang boleh membuatkan anda mengunyah tidak berhenti!

Jika anda suka makan keropok ataupun gula-gula, elakkan terus daripada membeli makanan tersebut supaya anda tidak akan makan secara keterlaluan.

Pastikan anda tidak akan terperangkap dalam situasi yang membuatkan anda makan tidak berhenti!

4. Pantau berat badan anda

Individu yang menimbang berat badan sekurang-kurangnya seminggu sekali lebih berjaya untuk kekal ramping dan sihat.

Aktiviti menimbang berat badan dapat memberikan anda info sama ada pelan diet anda berkesan ataupun tidak.

Pasti anda akan rasa lebih bersemangat jika ada penurunan dalam berat badan anda! Jika tidak, mungkin anda perlu tukar sedikit diet ataupun senaman anda.

5. Jangan sekejap buat, sekejap tidak!

Konsisten itu kunci kepada perubahan! Pastikan
anda ikut pelan diet
 dan senaman anda. Jika anda sering curi tulang, anda tidak akan mengalami apa-apa perubahan dari segi berat badan walaupun anda pernah bersenam.

Kesimpulan

Jika anda menghidap masalah kegemukan atau obesiti, mungkin anda dapat lihat kaitan antara 6 kumpulan yang diceritakan di atas dengan keadaan diri anda sekarang.

Oleh itu, usah bersedih jika semua perkara yang anda lakukan sebelum ini tidak membuahkan hasil dan tidak membuatkan anda turun berat badan.

Mungkin anda perlukan kaedah yang berbeza untuk merawat obesiti yang anda alami.

Jika anda ingin turun berat badan dengan sihat, anda boleh berjumpa dengan doktor untuk sesi konsultasi. Doktor boleh berikan anda nasihat yang bersesuaian dengan keadaan serta tahap kesihatan anda.

Hidup dengan keadaan diri yang obes merupakan satu keadaan yang sukar. Mujurlah penyakit ini boleh diubati.

Pastikan anda mengamalkan gaya hidup yang sihat dengan mengamalkan diet yang seimbang, bersenam dengan kerap, elakkan mengambil minuman beralkohol dan
berhenti merokok.

Kesemua langkah ini dapat membantu anda untuk mengelakkan obesiti dan mengurangkan berat badan.


5 Cara Hilangkan Kahak Di Tekak Untuk Anda Cuba, Tip No. 1 WAJIB Buat!

Tidak cukup dengan gejala sakit atau gatal tekak,
 masalah batuk juga sering kali
 muncul bersama sejenis cecair yang berlegar di sekitar kerongkong yakni kahak. Persoalannya, wujudkah sebarang cara hilangkan kahak di tekak yang individu boleh cuba amalkan?

Untuk mendapatkan lebih banyak informasi Keadaan Telinga, Hidung & Tekak, sila klik
di sini
.

Apa maksud sebenar di sebalik kahak?

Untuk pengetahuan anda semua, tubuh badan manusia akan sentiasa menghasilkan
sejenis cecair berbentuk lendir atau mukus
 yang berada di bahagian mulut, hidung, tekak dan paru-paru!

Kahak (
phlegm
) adalah sejenis membran cecair yang dihasilkan oleh paru-paru untuk melindungi sistem pernafasan individu daripada mikrob, alergen dan bendasing lain daripada memasuki badan.

Ketika sedang sihat, individu mungkin tidak akan perasan kewujudan cecair ini tetapi
kahak bakal menjadi sedikit pekat, likat
 serta berlegar di sekitar kerongkong apabila badan mula jatuh sakit.

Dalam erti kata mudah,
kahak memainkan peranan yang sangat penting
 dalam usaha memastikan sistem pernafasan anda sentiasa terjamin. Namun, akan timbul masalah kalau ia terlalu banyak.

Ada beberapa punca kenapa kahak mula berkumpul dengan banyak di kerongkong seperti berikut:

Jangkitan mikrob seperti bakteria dan virus

Alahan alergen seperti habuk dan debunga

Kemasukan bendasing seperti serangga atau haiwan kecil

Kondisi pernafasan termasuk asma dan resdung

Tabiat menghisap rokok,
vape
 atau
pod

Jadi, apa cara hilangkan kahak di tekak yang individu boleh cuba amalkan jika masalah ini terjadi?

Ini cara nak hilangkan kahak di tekak!

Meskipun tubuh badan amat memerlukan kahak untuk memastikan sistem pernafasan dapat terus berfungsi dan bekerja dengan baik, namun ia masih perlu wujud dalam kuantiti yang sederhana.

Ini kerana kahak yang terlalu banyak bakal membuat kualiti kehidupan anda terjejas terutama jika ia memicu masalah
batuk, sakit atau gatal tekak
 sekali gus mengganggu aktiviti seharian.

Oleh sebab itu, sila amalkan cara hilangkan kahak di tekak di bawah ini agar tidak timbul masalah:

#1. Pastikan anda ludah kahak dengan kerap

Petua pertama adalah anda tidak boleh biar kahak terkumpul terlalu lama dan banyak
 dengan cara meludahkan kahak keluar
 sekerap yang mungkin sebelum ia mula berkumpul dan berlegar.

Sebaiknya, anda perlu cuba mengeluarkan kahak setiap kali sebelum dan selepas tidur kerana pada waktu ini kahak akan mula bertambah kuantiti demi melindungi diri ketika sedang lena.

Cara hilangkan kahak di tekak #2. Minum air suam

Kedua. anda juga
perlu minum air suam
 dengan lebih banyak dan kerap kerana cara ini dipercayai mampu mencairkan sekali gus memudahkan untuk kahak segera keluar daripada kerongkong.

Dalam pada itu, kumur air garam juga sangat bagus untuk melegakan batuk, sakit dan gatal tekak.

Cara hilangkan kahak di tekak #3. Minum pati madu

Ketiga, pati madu yang dicampurkan dengan kayu manis, halia, ginseng, pudina serta variasi herba lain juga dikatakan mampu membuatkan kahak lebih cair sekali gus mudah untuk dikeluarkan.

Sifat antioksidan yang wujud di dalam herba-herba ini turut bagus untuk
batuk dan masalah tekak
.

#4. Mengunyah lozeng atau gula-gula dingin

Lozeng atau gula-gula dingin sudah tentu amat berguna di saat anda sedang
 mengalami ketidakselesaan pada tekak
 serta ketika batuk teruk.

Bukan sahaja ia mampu membantu membuat tekak lebih nyaman dan selesa malah turut memberi kesan kepada kuantiti kahak yang bakal berkurang serta tidak lagi terkumpul di kerongkong.

#5. Berhenti merokok dengan kadar segera!

Sudah terang lagi bersuluh, tabiat merokok sama ada dengan
cara tradisional yakni tembakau
 atau
moden iaitu
vape
 dan
pod

merupakan seteru yang utama kepada sistem pernafasan manusia.

Dengan berhenti daripada mengamalkan
 tabiat-tabiat tiada faedah ini
, bukan sahaja individu akan dapat lari daripada kahak malah mampu menjadikan tubuh badan lebih sihat keseluruhannya.

Maka, jadikan cara hilangkan kahak di tekak ini sebagai amalan semasa atau sebelum masalah itu hadir!

Jumpa doktor jika kahak masih banyak!

Sekiranya anda sudah lakukan semua cara nak hilangkan kahak di tekak namun masih tiada kesan yang positif, itu mungkin tanda bahawa anda mengalami masalah pada sistem pernafasan.

Fokus kepada asma atau resdung
, kondisi-kondisi lain yang berkaitan turut boleh membuat kahak anda berkumpul, berlegar bahkan bertambah di kerongkong. Jadi, sila segera jumpa doktor untuk mendapatkan informasi dan nasihat lebih lanjut tentangnya!


Kenapa Orang Gemuk Makin Gemuk, Walaupun Dah Cuba Pelbagai Diet? Ini Sebabnya!

Pernah tak anda tertanya-tanya mengapa orang yang gemuk makin gemuk. Jika lemak itu menyimpan tenaga, bukankah orang gemuk boleh menggunakan tenaga tersebut jika tahap glukosa di dalam darah habis? Ikuti artikel ini untuk penerangan selanjutnya.

Glukosa punca kegemukan dalam kalangan orang gemuk

Fakta ini sudah diketahui ramai, Malaysia masih lagi merupakan negara tergemuk di Asia Tenggara. Apa yang menyebabkan kegemukan ini? Adakah disebabkan oleh
pengambilan kalori berlebihan oleh populasi rakyat Malaysia
 memandangkan kita mempunyai pelbagai jenis variasi makanan?

Atau adakah puncanya disebabkan oleh kecenderungan kita untuk mengambil
nutrien makro berlebihan seperti karbohidrat
 atau lemak? Sebelum kita memahami perihal punca kegemukan dalam kalangan mereka yang obes, mari fahami berkenaan dengan mengapa individu menjadi gemuk.

Glukosa adalah punca kegemukan utama di Asia Tenggara memandangkan kita sering mengambil makanan yang tinggi karbohidrat sebagai makanan ruji. Nasi lemak, nasi goreng, dan bihun sup, kesemua makanan ini mempunyai kandungan karbohidrat yang tinggi.

Nutrien makro ini berasal daripada monomer glukosa dan
pengambilannya mendorong kepada rembesan insulin
. Rembesan ini bagi membantu pergerakan glukosa masuk ke dalam sel memandangkan ia tidak boleh duduk di dalam salur darah untuk jangka masa yang lama.

Reaksi di antara glukosa dan protein atau lemak yang beredar melalui sistem salur darah ini boleh menghasilkan molekul berbahaya digelar
advanced glycation end product
(AGE).

Molekul ini boleh menyebabkan proses oksidasi yang mampu merosakkan salur darah,
 sel-sel kulit menyebabkan penuaan
 dan kesan buruk yang lain. Apabila sel sudah mempunyai jumlah glukosa yang mencukupi, lebihan glukosa akan disimpan di dalam otot dan hati sebagai glikogen.

Ini merupakan bentuk simpanan yang boleh digunakan pada waktu yang lain jika badan kehabisan sumber glukosa. Jika masih ada lebihan glukosa? Monomer tersebut akan disimpan sebagai lemak melalui proses pembuatan lemak (
De Novo Lipogenesis
).
Pengambilan karbohidrat atau kalori berlebihan boleh menyebabkan kegemukan
.

Halangan lipase untuk menggunakan sel lemak

Jika anda seseorang yang ingin membakar lemak
, anda mesti pernah terdengar nasihat seperti “lemak cuma akan terbakar selepas 30 minit anda bersenam”, bukan? Walaupun terdapat perbezaan di antara masa untuk badan mula membakar lemak, ia disebabkan oleh penggunaan glukosa terlebih dahulu sebelum badan mula menggunakan sumber tenaga yang lain.

 Insulin merupakan hormon yang menggalakkan pengambilan gula agar sel-sel badan dapat menerima sumber tenaga yang mencukupi.

Namun, bagi mereka yang berbadan besar, selepas pengambilan makanan yang tinggi karbohidrat, jika bekalan glukosa habis, lemak badan tidak boleh ditukarkan kepada tenaga kerana hormon yang bertanggungjawab, lipase, sensitif terhadap insulin.

Lipase tidak akan bekerja saat hormon insulin tinggi di dalam darah. Ini kerana kehadiran hormon insulin memberi isyarat bahawa badan sudah mempunyai sumber tenaga yang mencukupi walaupun pada hakikatnya, tidak.

Akibatnya, badan akan menggunakan protein daripada otot untuk ditukarkan kepada glukosa dalam proses yang dipanggil sebagai
gluconeogenesis
, proses pertukaran sumber selain karbohidrat kepada glukosa. Metabolisme badan akan menurun.

Ini akan membuatkan individu tersebut keletihan walaupun terdapat banyak sumber tenaga dalam bentuk lemak. Apa yang mereka akan buat? Mereka akan makan bagi memastikan bekalan glukosa stabil dan jika ia berlebihan, sel lemak akan menjadi destinasi pilihan insulin untuk menyimpan monomer tersebut.

Akhirnya mereka yang gemuk akan bertambah gemuk. Apa yang akan terjadi jika mereka tidak mengambil makanan ketika mereka kehabisan sumber glukosa? Tahap insulin akan menurun dan akhirnya,
lipase akan mula bekerja
. Badan akan mendapat tenaga daripada lemak badan yang diproses menjadi keton di organ hati.

Konklusi

Bagi mereka yang mengalami masalah untuk menurunkan berat badan, ketahuilah bahawa senaman hanya berkesan jika anda mempunyai tabiat pemakanan yang betul. Jika anda mengambil kalori atau karbohidrat melebihi keperluan harian, anda akan menjadi gemuk.

Oleh sebab itulah ramai individu yang berjaya menurunkan berat badan melalui puasa secara berkala. Ia akan memberikan kestabilan hormon insulin dan dalam masa yang sama, menggalakkan penggunaan lemak badan sebagai sumber tenaga.

Hello Health Group

tidak menyediakan nasihat perubatan, diagnosis, atau rawatan.

Baca juga:

Kadar Jantung Sasaran Ideal Untuk Bakar Lemak

Benarkah Minyak Pati Boleh Memecahkan Lemak & Menurunkan Berat Badan?

Lemak dan Apa yang Anda Perlu Tahu Mengenainya

Asid Lemak Omega 3 & 6 dan Asma Kanak-kanak

Jantung Terkesan Dengan Pengambilan Lemak Tepu


Potong Ikut Urat Atau Lawan Urat? Ini 4 Tip Mudah Potong Daging, Juga Cepat Empuk Ketika Dimasak!

Daging yang liat dan susah dikunyah boleh menyebabkan kita hilang selera makan walaupun ia dimasak dengan begitu sedap. Oleh sebab itu, setiap individu perlu tahu cara potong daging yang betul. Selain daripada cara potong daging lawan urat, ada beberapa perkara penting lain mengenai kaedah memotong daging yang anda mesti tahu.

Barulah daging mudah disediakan dan hidangan cepat dimasak.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Mengapa ada sesetengah daging begitu liat ketika dimakan?

Untuk pengetahuan anda, daging merupakan otot yang terdiri daripada gabungan gentian serat.

Gentian otot ini pula disatukan melalui tisu penghubung seperti kolagen dan juga elastin.

Otot yang paling banyak bergerak, seperti pada bahagian paha atau bahu haiwan, akan menghasilkan lebih banyak tisu penghubung dan lebih banyak gentian otot yang kasar.

Ini menjadikan daging di kawasan ini lebih liat dan perlu dimasak dengan menggunakan air seperti direbus.

Otot yang kurang bergerak seperti daging batang pinang pula mengandungi tisu penghubung yang lebih sedikit selain gentian otot yang lebih halus.

Oleh sebab itu, daging otot di kawasan ini agak lembut dan boleh dimasak dengan cara dipanggang sahaja.

Cara potong daging dan pilih daging yang betul

Cara memotong daging yang betul semestinya amat penting agar daging cepat disediakan dan tidak liat setelah dimasak.

Namun, ada juga beberapa perkara penting lain yang perlu diambil berat semasa proses penyediaan daging sebelum dimasak.

Berikut ialah beberapa kaedah lain yang amat penting untuk dilakukan semasa penyediaan daging:

#1. Bekukan daging terlebih dahulu

Tahukah anda,
daging yang separa beku
 sebenarnya lebih mudah untuk dipotong berbanding daging pada suhu bilik?

Apabila air di dalam daging membeku dan mengkristal, ia menjadikan daging lebih keras dan berstruktur, sekali gus memudahkan daging tersebut untuk dihiris.

Walau bagaimanapun,
jangan biarkan daging
 berada di dalam peti sejuk terlalu lama.

Bekukan daging dalam tempoh 45 hingga 60 minit sahaja dan ini merupakan tempoh yang paling ideal untuk daging yang hendak dipotong dengan ketebalan sekitar 1 inci.

Daging yang telah membeku
 sepenuhnya akan memerlukan lebih banyak tenaga sewaktu hendak dipotong, dan ini pasti memenatkan anda.

#2. Pilih daging yang betul dan sesuai dengan masakan

Pemilihan daging
 yang tepat amat penting kerana ia akan mempengaruhi waktu penyediaan dan seterusnya masakan anda.

Jika anda ingin memasak hidangan yang berkuah seperti sup dan stew,
daging otot
 yang berserat kasar amat sesuai untuk digunakan.

Namun, jika anda ingin menyediakan hidangan yang agak kering dan cepat dimasak seperti rendang, daging yang berserat halus dan mudah empuk seperti batang pinang, adalah lebih sesuai digunakan.

Daging yang berserat kasar
 tidak sesuai digunakan untuk memasak hidangan seperti rendang kerana akan memerlukan waktu yang lebih lama untuk benar-benar empuk.

#3. Pilih pisau yang betul

Selain daripada daging itu sendiri, anda juga perlu memastikan pisau yang akan digunakan untuk
memotong daging
 adalah pisau yang tepat dan sesuai.

Anda tidak boleh menggunakan pisau yang pendek dan kecil seperti pisau memotong sayur atau mengupas bawang kerana ia semestinya tidak tajam.

Tambahan pula, pisau yang lebih pendek agak berbahaya jika anda mahu
memotong daging
 yang agak liat.

Bagi
potongan daging
 yang lebih besar seperti tulang rusuk, pisau atau parang yang besar dan berat lebih sesuai untuk digunakan.

U
ntuk memisahkan daging daripada tulang pula, gunakan pisau yang lebih kecil dan halus tetapi tajam.

#4. Cara potong daging lawan urat

Perkara yang paling penting sekali ialah anda mesti tahu cara potong daging lawan urat.

Untuk kaedah potong daging ini, lihat arah
serat otot daging
 tersebut terlebih dahulu.

Jika arah serat otot tersebut memanjang, maka anda perlu memotong atau menghiris daging tersebut secara menegak dan begitulah sebaliknya.

Cara ini amat penting, lebih-lebih lagi untuk
bahagian daging yang agak liat
. Ia boleh membantu
daging untuk menjadi lebih empuk
 setelah siap dimasak nanti.

Kesimpulan

Untuk memastikan daging yang dimasak tidak liat, tidak cukup dengan sekadar mengetahui cara potong daging lawan urat.

 Anda juga perlu tahu jenis daging yang sesuai dengan hidangan kerana ada jenis daging yang mungkin tidak sesuai dengan masakan anda.

 Amalkan tip di atas ini agar waktu melapah dan memotong daging menjadi lebih cepat.


Keliru Keputihan Faraj Sering Berubah? Semak Senarai Punca Ini Sekarang!

Keputihan wanita, bukanlah suatu fenomena yang asing lagi dalam kehidupan kaum Hawa. Namun, apakah punca keputihan wanita?

Keputihan atau dikenali sebagai
leucorrhea
 ialah
cecair atau lendir yang keluar daripada faraj wanita.

Untuk mendapatkan lebih banyak info tentang Kesihatan Wanita, sila dapatkan
di sini
.

Keputihan wanita, apa fungsinya?

Lelehan lendir berlebihan yang keluar daripada pangkal rahim ini merupakan bakteria normal dari faraj, sisa buangan dari rahim dan faraj, serta sel-sel yang telah mati dari dinding faraj.

Keputihan ternyata bertindak sebagai ‘pencuci’ semula jadi dalam membasmi bakteria-bakteria yang tidak diingini demi melindungi faraj daripada jangkitan dan iritasi.

Tambah lagi, ia
mengimbangkan pH dan bakteria semula jadi (normal flora)
 di sekeliling faraj wanita.

Jikalau pH faraj menjadi tidak seimbang, maka mudahlah bakteria atau kulat menjangkiti faraj, yang menyebabkan pertukaran warna, ketulan dan bau busuk.

Mari fahami penjelasan mengenai cairan faraj saat kitaran menstruasi:

Hari 1-5: Ketika haid, keputihan yang muncul adalah sangat sedikit

Hari 6-8: Jumlah hormon estrogen di dalam tubuh menurun, lantas keputihan menjadi lebih kental, berwarna putih, dan disertai sedikit sisa darah haid

Hari 9-12:
Menuju ke masa subur, jumlah estrogen di dalam tubuh makin meningkat.
Tekstur keputihan menjadi
creamy
 seperti losen dan makin banyak jumlahnya

Hari 13-14: Ovulasi atau masa subur. Keputihan pada wanita pada saat ini ibarat putih telur kerana kelihatan jernih, licin, dan melekit. Hal ini untuk bantu memudahkan sperma bertemu dengan ovum

Hari 15-28: Hormon progesteron pula meningkat. Keputihan kembali menjadi kental dan semakin lama semakin berkurangan

2 jenis masalah keputihan

Secara asasnya, masalah keputihan terbahagi kepada 2 iaitu keputihan fisiologi (normal) dan keputihan patologi (tidak normal).

1. Keputihan normal (keputihan fisiologi)

Keputihan normal biasanya tidak menunjukkan sebarang gejala penyakit.

Lelehan lendir normal sering berlaku semasa seseorang wanita itu mengalami kesuburan dan sebelum bermulanya kitaran haid.

2. Keputihan bermasalah (keputihan patologi)

Keputihan pada wanita yang bermasalah (keputihan patologi) pula disebabkan oleh jangkitan kuman, menunjukkan petanda penyakit seperti lelehan lendir yang kental, berwarna kuning, kelabu atau hijau,
berbau busuk dan menyebabkan gatal di sekitar kemaluan.

Baca juga:

Ini Ujian Untuk Tahu Masalah Keputihan Pada Wanita Normal Atau Tidak!

Faraj Gatal, Keputihan Berbau Hanyir? Itu Antara Gejala 10 Masalah Miss V Ini

Ini punca keputihan wanita…

Untuk makluman pembaca, punca-punca keputihan boleh dipecahkan kepada beberapa faktor.

Ini kerana, penyebab keputihan wanita boleh terjadi dek faktor fisiologi, jangkitan kelamin dan bukan seksual.

Untuk penerangan yang lebih terperinci mengenai punca keputihan wanita, teruskan pembacaan!

#1 Bersifat tidak berjangkit

Fisiologi:

Bayi yang baru lahir mungkin mempunyai sejumlah kecil keputihan, kadangkala ia bercampur dengan sedikit darah, ini disebabkan oleh tahap estrogen ibu yang tinggi. Ia juga akan hilang pada usia  bayi 2 minggu

Kitaran haid, apabila estrogen rendah, lendirnya menjadi tebal dan melekit. Apabila tahap estrogen meningkat, lendiran bakal berubah menjadi semakin jelas, basah dan lebih melekit

Semasa menopaus, jumlah normal keputihan menurun apabila
tahap estrogen jatuh

Polip serviks dan ektopik

Pemakaian tampon
 atau tuala wanita yang lama

Vulval dermatitis

Erosive lichen planus

Genital tract malignancy
 (kanser serviks, rahim atau ovari)

Fistulae

Penggunaan antibiotik atau steroid

Pil pencegah kehamilan

Penyakit radang pelvis (PID)

Atrofi faraj, penipisan dan pengeringan daripada dinding faraj

Diabetes

#2 Jangkitan bukan seksual

Vaginosis bakteria (BV), paling sering dilihat pada wanita yang aktif secara seksual

Jangkitan kulat, disebabkan oleh
pertumbuhan Candida albicans yang terlalu banyak

#3 Jangkitan kelamin punca keputihan wanita

Chlamydia trachomatis

Neisseria gonorrhoeae

Trichomonas vaginalis,
sangat kerap berlaku pada wanita muda

Sila semak senarai di atas untuk mengenal pasti kemungkinan punca keputihan wanita.

Jika ia tidak disertai dengan jangkitan faraj, maka masalah keputihan anda tidak perlu dirisaukan.

Pun begitu, sekiranya kalian mempunyai sebarang keraguan atau kebimbangan, dapatkan khidmat nasihat doktor untuk rawatan yang sesuai.


Penjagaan Bayi Bulan Ke-35

Perkembangan & Pelakuan

Apa yang patut anak saya lakukan semasa tempoh ini?

Cuba tidak mengambilnya secara peribadi jika anak prasekolah anda telah mula memilih ibu bapa sahabatnya daripada anda.
 Dia boleh memutuskan satu hari yang hanya bapa boleh membaca cerita sebelum tidur, bukan ibu.
Kebiasaannya kadang-kadang sebab: Jika ibu telah menghantar ke pengasuh setiap hari; terdapat kekecohan ketika ayah melakukannya. Lebih jelas lagi, ibu bapa yang dalam perjalanan mungkin dijauhi. Ia adalah cara anak anda berkata, “Saya sangat rindukan anda dan tidak menyukainya. Saya takut awak akan melakukannya semula. “

“Bagi kanak-kanak prasekolah, garis antara fantasi dan realiti adalah kabur, yang mungkin menjelaskan kecenderungan mereka untuk berbohong.
Niat anak anda bukan untuk menipu anda.

Apa yang patut anak saya bersedia lakukan?

Jika anda berasa bosan semasa parti teh anak anda, blok bangunan, atau dia cuba untuk bermain permainan papan, jangan berasa susah menggalakkan anak anda untuk bermain sahaja kadang-kadang; ia membina kebebasannya. Juga mencari alternatif yang boleh anda lakukan bersama-sama tanpa kehilangan kewarasan anda, seperti memasak atau berkebun, bermain di luar, atau membawa  berjalan-jalan. Atau biarkan anak anda meniru aktiviti anda semasa anda bekerja, sebagai contoh, di “meja’ sendiri atau dapur bermain.

Sebaliknya, dia mahu mengatakan apa yang akan membuat anda bahagia – walaupun ia tidak benar. Menjadikannya kurang takut untu bercakap benar dan anda akan membantu dia mengelakkan pembohongan.
Sebagai contoh, jika dia menafikan lukisan di dinding, dengan tenang membantunya membersihkan dan menunjukkan bahawa krayon adalah untuk mewarna buku dan kertas.
Lebih-lebih lagi, kelucuan boleh menjadi jawapan lain yang berguna.
Pergi bersama kisah yang tinggi dan menyimpulnya sendiri, dan anak anda mungkin akan menangkap cerita yang tidak masuk akal itu.

Kebanyakan kanak-kanak menguasai roda tiga antara  peringkat umur dua dan tiga tahun.
Ia memerlukan kuasa otot dan koordinasi untuk menguruskannya.
Bermula dengan model rendah tersangkut yang diperbuat daripada plastik boleh membantu anak anda merasa selamat dan memahami bergerak kakinya.
Kemudian anda boleh bergerak ke pemogokan yang lebih tinggi jika anda suka. Anak anda tidak akan mempunyai keseimbangan dan koordinasi yang diperlukan untuk roda dua (sesetengah kanak-kanak boleh mengendalikan roda latihan sebelum itu, tetapi biasanya pada usia empat).

Temu Janji Doktor

Apa yang patut berlaku kepada anak saya semasa menemui doktor?

Ia adalah sukar untuk menghalang bakteria dari anak anda jika dia bermain di sekitar dan mempunyai rasa ingin tahu. Anak anda mungkin akan sakit perut, batuk, ruam, muntah-muntah dan juga demam dengan mudah. Anda mungkin biasa kepada simptom ini, tetapi hanya doktor boleh menentukan apa penyakit sebenar simptom ini.

Apa yang harus saya maklumkan kepada doktor?

Anda harus memastikan anak anda telah mendapat semua dos yang disyorkan vaksin.

Adakah musim selesema lagi? Selalunya musim selesema boleh bermula dari Oktober hingga Mei. Ia mungkin berbeza-beza bergantung kepada iklim. Doktor anda mungkin mencadangkan anak anda untuk mendapatkan vaksin selesema. Berikut adalah beberapa perkara yang perlu anda tahu:

Flu boleh menjadi lebih serius daripada selesema biasa.

Vaksin selesema biasanya diberikan kepada kanak-kanak 2 tahun atau lebih tua tetapi terdapat beberapa jenis vaksin selesema yang boleh diberikan hingga 6 bulan dan ke atas. Sila berbincang dengan doktor anda untuk maklumat lanjut.

Pusat Kawalan Penyakit (CDC) mengesyorkan kanak-kanak untuk mendapatkan vaksin selesema setiap tahun, bermula dari 6 bulan.

Ia juga disyorkan untuk penjaga dan diri anda untuk mendapatkan vaksin.

Selepas mendapat vaksin, ia mungkin perkara biasa untuk demam sedikit. Jika simptom menjadi lebih teruk, sila maklumkan kepada doktor anda segera.

Apa Yang Dijangkakan

Apa yang saya bimbangkan?

Kerana anak anda melakukan lebih banyak peralihan dari satu fasa tidur yang lain, dia akan bangun lebih kerap. Itulah sebabnya begitu penting dia belajar bagaimana untuk menenangkan dirinya untuk tidur. Anda boleh mencuba beberapa teknik-teknik baru untuk membantunya mendapat tidur malam yang baik, termasuk:

Pindahkannya ke katil yang besar dan memuji apabila dia kekal di dalamnya;

Menjangkakan semua permintaan dan termasuk mereka dalam rutin tidur anda;

Memberinya ciumam selamat malam tambahan.


Apa Itu Glomerulonephritis: Jom Ambil Tahu Mengenai Kondisi Ini!

Penyakit glomerulonephritis merupakan sejenis gangguan
buah pinggang
. Penyakit ini berlaku apabila glomeruli, penapis kecil di dalam
buah pinggang
 terluka atau mengalami inflamasi.

Glomeruli mempunyai fungsi yang amat penting. Ia bertindak mengkumuhkan lebihan cecair, elektrolit dan juga bahan buangan dari darah ke dalam urin.

Selain itu, penyakit gangguan buah pinggang ini turut dikenali dengan nama
nephritis
 atau
nephrotic syndrome
. Inflamasi yang pesakit alami boleh berlaku disebabkan jangkitan atau masalah pada sistem imun seseorang.

Kadangkala, glomerulonephritis boleh sembuh tanpa sebarang rawatan. Walau bagaimanapun, penyakit ini boleh menyebabkan komplikasi dan gangguan lain pada buah pinggang jika ia dibiarkan berlarutan tanpa sebarang perhatian daripada doktor.

Untuk mendapatkan lebih banyak info tentang Masalah Urologi, sila dapatkannya
di sini.

Simptom penyakit glomerulonephritis

Sukar untuk menentukan punca sebenar glomerulonephritis. Simptom penyakit ini pula bergantung sama ada anda mempunyai glomerulonephritis akut atau kronik.

Apabila glomerulonephritis berlaku secara tiba-tiba tanpa sebarang amaran, ia dikenali sebagai glomerulonephritis akut. Jika ia berlaku dalam satu tempoh masa yang panjang, ia dipanggil glomerulonephritis kronik.

Kadangkala, ada pesakit yang akan alami serangan akut pada awalnya sebelum diikuti dengan glomerulonephritis kronik bertahun-tahun kemudian.

Simptom glomerulonephritis akut

Antara simptom awal glomerulonephritis akut yang anda perlu perhatikan adalah:

1. Muka sembab pada waktu pagi

Pesakit glomerulonephritis akut akan mengalami pembengkakan pada kawasan muka terutamanya di sekitar mata. Kemudiannya, bengkak ini akan berlaku pula pada kawasan buku lali apabila edema yang dihidapi jadi semakin teruk.

2. Darah dalam air kencing

Sebarang luka pada kawasan glomeruli boleh menyebabkan pesakit mengalami
kencing berdarah ataupun hematuria.

3. Air kencing sedikit

Selain itu, pesakit juga mungkin akan mengeluarkan air kencing yang sedikit daripada biasa. Malah, warna urin mungkin akan lebih gelap berbanding warna normal.

Simptom glomerulonephritis kronik

Jika pesakit telah mencapat tahap yang kronik, mereka mungkin akan mengalami:

1. Protein dalam urin

Kerosakan pada kawasan glomeruli juga boleh menyebabkan protein terbocor ke dalam air kencing. Urin akan jadi keruh apabila kandungannya tinggi protein. Satu-satunya cara untuk mengesan kebocoran protein adalah dengan melakukan ujian urin.

2. Darah tinggi atau hipertensi

Buah pinggang
 berfungsi untuk mengawal tekanan darah di dalam badan.
 Oleh sebab itu, sebarang kecederaan pada gromeruli boleh menyebabkan pesakit mengalami darah tinggi.

Glomerulonephritis yang tidak dirawat boleh meningkatkan risiko pesakit untuk mengalami sakit jantung dan strok.

3. Edema

Simptom yang disebabkan oleh glomerulonephritis kronik selalunya bersifat ringan dan tidak dapat dikesan dalam masa yang lama. Salah satu simptom yang boleh berlaku ialah edema iaitu bengkak pada kawasan muka, tangan, kaki dan abdomen.

4. Sering terkencing waktu malam

Selain itu, disebabkan masalah pada buah pinggang, pesakit mungkin akan mula terkencing pada waktu malam.

5. Urin berbuih

Sama seperti simptom glomerulonephritis akut, pesakit yang mengalami glomerulonephritis kronik turut mempunyai air kencing yang berbuih dan berwarna keruh.

Simptom kegagalan buah pinggang

Kegagalan buah pinggang atau dikenali sebagai
end-stage renal disease
 (ESRD) merupakan tahap yang terakhir untuk
penyakit
buah pinggang kronik.

Apabila buah pinggang gagal berfungsi, pesakit tidak dapat lagi hidup tanpa bantuan dialisis dan memerlukan pemindahan buah pinggang.

Antara simptom
kegagalan buah pinggang
 termasuklah:

Tiada selera makan.
 Ini mungkin berpunca daripada pengumpulan toksin dalam badan yang berlaku apabila buah pinggang tidak lagi berfungsi dengan baik.

Loya dan muntah-muntah

Letih.
 Pengumpulan toksin dalam darah juga akan menyebabkan pesakit rasa letih, lemah  dan sukar untuk fokus.

Sukar tidur malam.
Individu yang mempunyai berat badan berlebihan selalunya mengalami masalah
sleep apnea
 atau sukar untuk tidur malam
jika mereka alami
masalah buah pinggang.

Kulit kering dan gatal.
Kulit kering merupakan salah satu kesan apabila buah pinggang tidak dapat memastikan mineral dan nutrisi dalam badan berada dalam keadaan yang seimbang.

Otot kejang pada waktu malam.
Ketidakseimbangan elektrolit disebabkan masalah buah pinggang akan menyebabkan pesakit mengalami kekejangan otot pada waktu malam.

Punca penyakit glomerulonephritis

Ada banyak kondisi yang boleh menyebabkan glomerulonephritis. Penyakit ini boleh diturunkan oleh ibu bapa kepada anak-anaknya. Namun, dalam banyak kes, punca sebenar penyakit ini tidak diketahui.

Antara kondisi yang boleh menyebabkan inflamasi pada glomeruli adalah:

1.
Jangkitan bakteria

Glomerulonephritis boleh berlaku selepas satu atau dua minggu setelah pesakit pulih daripada jangkitan
strep throat
.

Untuk melawan jangkitan ini, badan akan menghasilkan antibodi yang berlebihan. Antibodi ini akhirnya akan melalui glomeruli dan menyebabkan inflamasi.

2.

Penyakit imun

Penyakit yang mempengaruhi sistem imun seperti lupus, sindrom Goodpasture dan
IgA nephropathy
 boleh menyebabkan glomerulonephritis.

3.

Individu buta atau pekak

Glomerulonephritis yang kronik selalunya merupakan penyakit yang berlaku secara turun temurun. Penyakit ini selalunya berlaku kepada lelaki muda yang tidak boleh mendengar atau melihat.

Rawatan dan diagnosis

glomerulonephritis

Rawatan mungkin berbeza mengikut jenis dan tahap penyakit yang dialami. Kadangkala, kes yang ringan tidak memerlukan sebarang rawatan.

Selain itu, rawatan yang diberikan akan memfokuskan pada punca yang menyebabkan pesakit mengalami glomerulonephritis.

Sebagai contoh, jika pesakit mempunyai masalah darah tinggi, doktor akan memfokuskan rawatan untuk membantu pesakit mengawal tekanan darah.

Selalunya, glomerulonephritis hanya dapat dikesan setelah
pesakit melakukan
 analisis urin
.
 Antara ujian yang boleh dilakukan untuk mengesan penyakit glomerulonephritis:

1.
Ujian air kencing

Ujian air kencing
 akan menunjukkan kehadiran sel darah merah dalam urin pesakit yang menghidap glomerulonephritis. Selain itu, ujian mungkin akan mengesan kehadiran sel darah putih yang menandakan inflamasi atau jangkitan.

Selain itu, doktor juga akan mencari indikasi lain seperti kehadiran protein yang menandakan kerosakan
nephron
.

2.

Ujian darah

Ujian darah boleh memberikan informasi mengenai kerosakan buah pinggang dan glomeruli dengan cara mengesan jumlah bahan buangan seperti kreatinin dan nitrogen urea darah.

3.

Biopsi

Prosedur ini melibatkan penggunaan jarum khas untuk mengambil sampel tisu pada buah pinggang bagi menentukan punca sebenar inflamasi. Bagi mengesan penyakit glomerulonephritis, prosedur biopsi perlu dilakukan untuk melakukan diagnosis.

Rawatan untuk glomerulonephritis pula bergantung kepada tahap penyakit (akut atau kronik), puncanya dan keseriusan gejala yang dialami. Rawatan boleh diberikan dalam bentuk:

4.

Ubat-ubatan

Kadangkala, glomerulonephritis boleh sembuh dengan sendirinya, lebih-lebih lagi jika ia bersifat akut. Walau bagaimanapun, pesakit mungkin memerlukan ubat-ubatan atau rawatan sementara menggunakan buah pinggang artifisial untuk membuang cecair lebihan di dalam badan.

5.
Kurangkan makan protein, garam dan potasium

Tukar diet anda dan kurangkan pengambilan protein, garam dan potasium. Ini dapat membantu badan anda untuk memastikan tekanan darah dan jumlah cecair di dalam badan dapat diregulasikan dengan baik.

6.

Kawal tekanan darah

Penyakit glomerulonephritis selalunya akan menyebabkan masalah tekanan darah tinggi yang boleh menyebabkan kerosakan dan gangguan yang teruk pada buah pinggang pesakit.

Doktor mungkin akan memberikan ubat-ubatan yang bersesuaian untuk mengawal tekanan darah dan mengurangkan jumlah protein yang bocor ke dalam urin. Ubat-ubatan ini dapat membantu pesakit untuk melindungi dan memanjangkan jangka hayat buah pinggang mereka.

7.

Pengambilan diuretik

Doktor mungkin akan memberikan diuretik atau pil air kepada anda untuk mengurangkan sembap di sekitar muka dan bengkak yang berlaku pada tangan dan kaki anda.

8.

Makan suplemen kalsium

Jika tahap kalsium di dalam badan pesakit rendah, doktor mungkin akan memberikan suplemen kalsium kepada pesakit untuk mengekalkan kesihatan tulang.

Cegah penyakit
glomerulonephritis

Masih belum ada langkah pencegahan yang berkesan untuk elak glomerulonephritis. Walau bagaimanapun, anda boleh mengamalkan beberapa langkah seperti:

1.
Jaga kebersihan diri

Elakkan sebarang jangkitan dengan cara menjaga kebersihan diri. Pastikan anda berjumpa doktor jika mengalami jangkitan seperti
strep throat
.

2.

Amalkan seks selamat

Pastikan anda sentiasa mengutamakan keselamatan diri dan gunakan perlindungan semasa melakukan hubungan seks.

3.
Elakkan penyalahgunaan dadah

Jangan sesekali berkongsi jarum untuk mengambil dadah. Selain itu, pastikan anda melakukan tatu di tempat yang selamat, bersih dan terjamin.

4.

Kawal darah tinggi untuk elak glomerulonephritis

Pastikan anda mengambil ubat-ubatan seperti yang diperskripsikan oleh doktor. Urus darah tinggi yang anda alami dengan mengamalkan diet rendah garam dan bersenam.

5.

Makan makanan yang sihat

Pastikan anda mengambil makanan sihat dan elakkan pengambilan makanan yang diproses.

Jumpa doktor untuk cega
h glomerulonephritis

Setiap individu mempunyai prognosis yang berbeza untuk penyakit glomerulonephritis. Kadangkala, penyakit ini boleh sembuh dengan sendirinya tanpa sebarang rawatan.

Walau bagaimanapun, ada pesakit yang mengalami masalah atau gangguan kesihatan jangka panjang seperti penyakit buah pinggang kronik, hipertensi dan
kegagalan buah pinggang
 selepas bertahun-tahun menghidap glomerulonephritis.

Jika anda mengalami simptom seperti yang digariskan di atas, pastikan anda berjumpa doktor dengan kadar segera.


6 Makanan Berkhasiat Untuk Ibu Menyusu Ini Akan Buat Bayi Lebih Pintar!

Sebarang makanan untuk ibu menyusui adalah amat penting,
terutama dalam tempoh dua hingga tiga minggu terawal. Inilah waktunya tubuh anda mula menghasilkan susu ibu, dan anda perlu mengamalkan pengambilan
vitamin untuk ibu menyusu.

Hal ini kerana, bagi menghasilkan susu badan, tubuh anda memerlukan banyak tenaga.

Kajian menunjukkan tenaga harian yang diperlukan oleh ibu yang menyusukan bayi adalah kira-kira 2,000 kJ (478 kalori) lebih daripada yang diperlukan oleh seorang wanita normal.

Angka ini diukur dalam enam bulan pertama
penyusuan penuh atau eksklusif
, di mana bayi hanya diberikan susu ibu sahaja. Selepas tempoh ini, anak anda akan memerlukan kurang susu badan, dan, lantaran itu, anda juga akan memerlukan kurang tenaga.

Untuk mendapatkan lebih banyak info tentang Keibubapaan, sila dapatkannya
di sini.

6 Makanan Untuk Ibu Menyusui – Buat Bayi Lebih Cerdik

#1 Protein

Bayi yang sedang membesar memerlukan banyak protein, jadi anda perlu untuk membekalkan banyak protein dalam diet anda. Ini bagi memenuhi keperluan si manja anda.

Protein adalah penting untuk perkembangan, dan pembaikan sel. Jumlah purata protein yang ibu penyusuan perlukan setiap hari ialah 54g, tetapi sesetengah ibu mungkin perlukan 67g sehari, atau mungkin juga lebih.

Sumber protein termasuklah:

Daging

Telur

Tenusu

Sayur kacang, kekacang dan produk soya

Vitamin untuk ibu menyusu #2 Folat

Folat ialah jenis vitamin B yang penting untuk tumbesaran dan
perkembangan sihat bayi
anda. Secara purata, ibu yang menyusukan bayi memerlukan 450μg folat sehari, tetapi anda mungkin perlu 500μg setiap hari, atau lebih. Sumber folat termasuklah:

Sayuran berdaun hijau

Bijirin penuh

Kacang pis dan kekacang

Avokado

Ekstrak yis

#3 Iodin

Iodin
 ialah mineral penting untuk penghasilan hormon tiroid untuk memastikan perkembangan otak dan sistem saraf. Ibu yang menyusukan bayi memerlukan 190μg iodin setiap hari, tetapi sesetengahnya perlu mengambil 270μg setiap hari.

Sumber baik iodin termasuklah:

Makanan laut

Susu

Sayuran

#4 Zink

Zink adalah penting untuk
perkembangan sistem imun bayi.
Ibu yang menyusukan bayi perlu 10mg zink setiap hari, tetapi sesetengah ibu memerlukan 12mg zink sehari, atau mungkin lebih. Sumber zink termasuklah:

Bijirin gandum penuh

Susu

Makanan laut

Sayur kacang, kekacang, dan produk soya

#5 Vitamin A

Vitamin A adalah penting untuk perkembangan normal anak dan membantu untuk melawan jangkitan. Ibu yang menyusukan bayi memerlukan purata 800μg vitamin A setiap hari, tetapi sesetengah ibu mungkin memerlukan sehingga 1,100μg setiap hari, atau lebih.

Sumber baik vitamin A termasuklah:

Susu

Keju

Telur

Spesies ikan berlemak

Sayuran berwarna oren-kekuningan

Buah-buahan seperti labu, mangga, aprikot

Sayuran seperti lobak merah, bayam, dan brokoli

#6 Vitamin B6

Vitamin B6 membantu proses metabolisma dan pembentukan sel darah merah. Ibu yang menyusukan bayi memerlukan purata 1.7mg sehari vitamin B6, tetapi anda juga mungkin perlu 2mg setiap hari atau lebih.

Sumber baik vitamin B6 termasuklah:

Daging organ dan otot

Ayam itik

Ikan

Bijirin penuh

Kubis Brussels

Kacang pis hijau

Sayur kacang

Kekal hidrat

Penyusuan boleh membuatkan ibu berasa amat dahaga. Jadi, anda perlu minum sekurang-kurangnya 700ml air setiap hari untuk menggantikan cecair yang hilang dari penyusuan.

Kekal mendapatkan cecair yang sihat seperti air kosong, susu, jus, dan mengelakkan alkohol. Minuman berkafein (teh, kopi, dan kola) boleh diambil, tetapi perlu dihadkan pengambilannya.

Tip untuk bantu anda makan dengan betul

Penyusuan semasa beberapa hari terawal boleh jadi amat memenatkan untuk ibu. Jika anda berasa sulit, minta bantuan bagi kekal mendapatkan diet yang sihat.

Dengan hasrat untuk mendapat diet yang sihat, seimbang dan berserta air, anda perlu makan lima atau enam hidangan kecil setiap hari, berbanding tiga hidangan besar sehari.

Bagi memberikan kualiti susu terbaik untuk anak anda, ingatlah untuk mengambil sedikit daripada makanan yang dinyatakan di atas dalam diet anda, dan elakkan makanan yang pedas dan panas, begitu juga dengan yang berkafein dan minuman beralkohol.


Takut Nak Jalani Pemeriksaan Kolonoskopi? Cuba 7 Kaedah Alternatif Ini

Risau dan takut nak jalani pemeriksaan kolonoskopi? Usah bimbang, individu yang ada masalah usus besar, ini 7 kaedah alternatif boleh anda cuba.

Untuk mendapatkan lebih banyak info tentang Kanser sila dapatkannya
di sini.

Keadaan kesihatan berkaitan masalah usus besar

Kolonoskopi adalah ujian yang dijalankan untuk memeriksa usus besar dan sebahagian usus kecil dengan menggunakan tiub panjang yang dipasangkan kamera di bahagian hujungnya.

 Tujuan ujian kolonoskopi adalah untuk mengenal pasti penyakit yang melibatkan organ usus sama ada besar serta kecil (kolon).

Ia turut boleh digunakan untuk tujuan rawatan seperti pembuangan polip dan
mengawal pendarahan.

Kaedah ini juga memudahkan prosedur biopsi pada ketumbuhan atau biopsi rambang pada usus besar dan sebahagian usus kecil untuk pemeriksaan histopatologi.

Baca juga:

Siapa perlu jalani pemeriksaan kolonoskopi?

Umumnya, individu yang perlu menjalani ujian adalah mereka yang mengalami perubahan ketara pada tabiat
membuang air besar
, pendarahan atau keluar lendir – antara
tanda usus besar bermasalah
.

Golongan ini adalah mereka dengan
masalah cirit-birit
 dan sembelit kronik serta kekurangan darah yang tidak diketahui puncanya.

Individu yang mempunyai sejarah barah usus dalam kalangan ahli keluarga terdekat turut perlu melakukan pemeriksaan kolonoskopi ini.

Bagaimana pemeriksaan masalah usus besar dilakukan?

Semasa prosedur, doktor akan memasukkan tiub panjang – kolonoskop – ke dalam rektum (dubur) dan sepanjang saluran usus.

Alat ini akan menghaslkan imej yang membantu mengenal pasti polip pada usus besar, dan juga dapat mengeluarkannya menggunakan gelung wayar kecil yang dilekatkan pada tiub.

Pemeriksaan kolonoskopi boleh memberikan kesan sampingan seperti rasa tidak selesa, memerlukan persiapan serta penggunaan ubat penenang yang banyak.

Membayangkan alat kolonoskopi
dimasukkan ke dubur
 pastinya menyakitkan, bukan? Jadi adakah terdapat rawatan alternatif kepada kolonoskopi?

7 kaedah alternatif pemeriksaan masalah usus besar

Usah bimbang, selain kolonoskopi, terdapat beberapa kaedah alternatif lain yang boleh digunakan untuk pemeriksaan masalah kanser usus besar ini.

Meskipun prosedur pemeriksaan kolonoskopi dianggap kakitangan perubatan sebagai cara pemeriksaan yang terbaik untuk masalah barah kolorektal atau
kanser usus,
 n
amun, berdasarkan garis panduan baharu ada kaedah lain yang juga efektif.

Pun begitu, ia bergantung kepada tahap risiko individu dan faktor lain.

Antara kaedah alternatif tersebut adalah:

1. Ujian imunokimia tinja

Fecal immunochemical testing
 (FIT) melibatkan analisis
sampel najis (tinja)
.

Ia merupakan pilihan saringan pemeriksaan popular di kebanyakan negara. Bahkan,
Food and Drug Administration
 (FDA) turut bersetuju dengan penggunaannya.

FIT menggunakan antibodi untuk
mengesan darah dalam sampel najis,
 yang menunjukkan bahawa terdapat pendarahan di saluran gastrointestinal.

Untuk mengelakkan hasil yang tidak tepat, individu dengan
masalah buasir
 atau fisur dubur perlu memaklumkan pada doktor. Wanita yang mengalami haid juga perlu memberitahu doktor.

2. DNA najis

Ujian ini  akan memeriksa darah dan DNA spesifik dalam sampel najis – masalah yang dapat menunjukkan adanya barah usus besar.

Seorang doktor boleh
melakukan DNA
 najis bersama ujian imunokimia tinja (FIT).

Sekiranya ujian itu mengesan sebarang kelainan, individu tersebut mungkin perlu menjalani pemeriksaan kolonoskopi.

3. Sigmoidoskopi

Sigmoidoskopi adalah kaedah yang sama dengan kolonoskopi. Cuma bezanya ia hanya memeriksa sebahagian kecil usus besar.

Kaedah alternatif ini juga merupakan prosedur invasif yang memerlukan persediaan rapi.

Ia termasuklah
berpuasa
dan pengambilan ubat oral untuk mencetuskan cirit-birit atau mengalami enema bagi membersihkan saluran kolon.

4. Kolonografi CT

Kaedah ini melibatkan pengambilan gambar usus secara terperinci. Prosedur ini tidak memerlukan ubat penenang.

Namun, seperti kolonoskopi, individu yang akan menjalani kolonografi perlu mengambil ubat oral atau enema untuk membersihkan
saluran kolon
terlebih dahulu.

Doktor akan mengembungkan usus besar dengan udara untuk memberikan gambaran yang lebih baik.

Sekiranya keputusan ujian mengesan kelainan, pemeriksaan kolonoskopi diperlukan.

5. Double-contrast barium enema
 untuk masalah usus besar

Enema barium kontras berganda adalah sejenis X-ray yang membantu doktor memeriksa saluran usus. Barium membantu membuat gambar usus menjadi lebih jelas.

Pun begitu, kaedah alternatif ini jarang digunakan doktor kerana kurang sensitif dalam
mengesan polip
 dan tumor kecil, berbanding dengan kolonoskopi.

Walau bagaimanapun, ia adalah pilihan bagi individu yang berisiko mendapat komplikasi kolonoskopi.

6. Ujian darah okultisme tinja untuk masalah usus besar

Fecal occult blood test
 juga melibatkan analisis sampel tinja dan merupakan alternatif untuk FIT.

Jika terdapat kemungkinan yang menunjukkan kelainan pada
saluran pencernaan
 (gastrointestinal), doktor akan mengesyorkan seseorang individu untuk melakukan pemeriksaan kolonoskopi.

7. gFOBT spesimen tunggal

Sesetengah doktor akan mengumpulkan sampel najis tunggal semasa
pemeriksaan rektum
rutin dan menganalisisnya dengan ujian darah okultik berasaskan guaiac (
guaiac-based fecal occult blood tests
 – gFOBT).

Walau bagaimanapun, berdasarkan penyelidikan, kaedah ini tidak menunjukkan ia sebagai kaedah penyaringan kanser kolorektal yang berkesan.

Bergantung kepada kesesuaian

Pelbagai kaedah saringan dapat membantu
mengesan barah kolorektal
, termasuk kolonoskopi, ujian sampel tinja, sigmoidoskopi, dan imbasan CT untuk masalah usus besar.

Pun begitu, pemilihan kaedah alternatif ini pastinya bergantung kepada kesesuaian keadaan seseorang individu.

Doktor akan mengesyorkan kaedah dan kekerapan pemeriksaan berdasarkan faktor risiko dan keadaan pesakit.

Selain itu, sekiranya ada ujian saringan alternatif mengesan kelainan pada saluran usus, individu tersebut tetap perlu menjalani kolonoskopi untuk membantu mengenal pasti masalahnya.


Betul Ke Virus Corona Boleh Merebak Dari Barang Import Order Online?

Untuk mendapatkan lebih banyak info tentang coronavirus di Malaysia, sila dapatkannya di sini.

Wabak virus korona baharu yang telah menular di seluruh dunia sekarang ini bukan sahaja mewujudkan kebimbangan tentang apa
tanda tanda virus korona yang harus diperhati
.

Malah muncul juga persoalan adakah ia hanya merebak di kalangan pelancong, atau juga pada mereka yang suka membeli-belah
online
.

“Jika saya beli barang elektronik atau produk lain dari China, adakah saya boleh mendapat jangkitan virus corona baharu?”

Sebagai pengguna, kami faham akan kebimbangan perihal risiko penyebaran jangkitan virus korona baharu. Terlalu
banyak perkara yang masih lagi satu misteri
, hingga membuatkan pengguna makin keliru. Barang dari China virus Corona?

[covid_19]

Cara penyebaran virus korona baharu

Ingin tahu jika virus korona baharu boleh tersebar melalui barang yang ditempah dari China atau tidak? Anda perlu fahami dulu
cara penyebaran virus tersebut
.

Oleh sebab maklumat virus korona baharu ini tidak banyak, ia menimbulkan banyak spekulasi berkaitan cara penyebarannya.

Virus korona baharu mempunyai struktur dan penyebaran yang lebih kurang sama dengan virus korona lain seperti SARS-CoV dan
MERS-CoV
.

Ia boleh tersebar melalui titisan udara (bersin dan batuk), dan sentuhan dengan individu berjangkit tinja atau fomit (objek yang tercemar oleh kuman berjangkit).

Individu akan mudah dijangkiti jika tidak memakai alat perlindungan seperti topeng muka. Tapi setakat ini, kebanyakan mereka yang dijangkiti oleh virus tersebut telah dikuarantinkan bagi mengelakkan penyebaran.

Boleh dapat jangkitan ke dari barangan import?

Timbul persoalan, adakah barang dari China virus corona? Baru-baru ini, tular di media sosial berkenaan
risiko penyebaran virus jika anda membeli barangan dari Taobao
, salah satu syarikat perniagaan yang terkenal di China.

Jika dilihat pada virus corona yang lain seperti
SARS
-CoV dan MERS-CoV,
tempoh hayat virus ini untuk berada di luar badan hanyalah beberapa jam
.

Sementara itu, barangan yang ditempah dari China kebiasaannya sampai ke Malaysia dalam tempoh sekurang-kurangnya 24 jam. Adakah jangka hayat virus corona boleh bertahan sehingga 24 jam?

Jika virus
SARS-CoV
 adalah contoh, virus ini hanya boleh hidup di luar badan dalam tempoh beberapa jam, dan maksimum 4 hari.

Seperti kebanyakan mikroorganisma, virus ini memerlukan persekitaran yang lembap dan basah untuk hidup lebih lama.

Jika individu yang membungkuskan produk untuk dihantar ke destinasi anda bersin sekalipun,
risiko untuk anda mendapat jangkitan adalah sangat rendah
. Ini kerana jangka hayat virus corona tidaklah begitu lama.

Tiada kes virus corona berpunca daripada barangan import

https://www.facebook.com/HelloDoktorMY/videos/636390957112360/

Urusan beli-belah
online
amat popular kini dan China merupakan antara pembekal barangan
online
 terbesar di dunia.

Mereka bukan sahaja menjalankan urusan eksport bagi barangan peribadi yang dibeli oleh individu, malah produk berskala besar yang melibatkan urusan jual beli negara.

Baca juga
:

Setakat ini, tiada laporan rasmi dari badan kesihatan global seperti Pertubuhan Kesihatan Sedunia (WHO) mengatakan mereka yang membeli barangan dari China berisiko untuk mendapat jangkitan.

Setiap
kes positif luar dari China
 yang dilaporkan adalah sama ada mereka mempunyai sejarah pelancongan ke Wuhan dan daerah berdekatan, atau bersentuhan secara langsung dengan individu yang berjangkit.

Masih tiada lagi rekod jangkitan disebabkan oleh barangan
online
yang dibeli daripada China. Ini kerana jangka hayat virus corona tidak dapat bertahan lama pada kotak barangan yang anda beli.

Malah, pihak berkuasa China telah mengumumkan bahawa mereka akan menangguhkan jadual penghantaran dan membuat pembasmian kuman sebanyak dua kali bagi memastikan barangan tersebut betul-betul bebas daripada virus korona.

Tanda tanda virus korona baharu dijangkiti anda

Virus ini berasal daripada
keluarga yang sama dengan SARS-CoV dan MERS-CoV
 iaitu
coronaviridae
(atau virus korona).

Ia mula tular semenjak akhir tahun 2019 dan kini rekod jangkitannya telah melebihi 6,000 individu, mengatasi wabak SARS pada tahun 2002.

Sebenarnya, virus korona tidak asing lagi bagi setiap individu. Hal ini kerana, strain selain korona baharu, seperti SARS-CoV dan MERS-CoV boleh menyebabkan
jangkitan selesema biasa
.

Oleh sebab itulah, mereka yang mengalami simptom selesema perlu mendapatkan rawatan di hospital untuk mengenal pasti agen penyebab kepada jangkitan tersebut.

Jika anda didiagnosis dengan jangkitan virus korona sekalipun, dapatkan kepastian berkenaan dengan strainnya.

Ini berikutan, terdapat 7 jenis strain virus korona yang menjangkiti manusia dan 4 daripadanya dikaitkan dengan penyakit selesema biasa.

Simptom yang disebabkan virus ini lebih ringan jika dibandingkan dengan apa yang pernah dialami oleh mereka yang terkena sindrom pernafasan akut teruk (SARS) dan sindrom pernafasan timur tengah (MERS).

Setakat ini tiada
vaksin atau protokol rawatan
 yang boleh merawat jangkitan ini.

[mc4wp_form id=’115319″]

Artikel berkaitan:

Ini Bagaimana Rakyat China Kena Pulau Di Seluruh Dunia Kerana Wabak Virus Korona

Individu Dengan Virus Corona Boleh Sebarkannya Walaupun Masih Tiada Simptom!

Konklusi

Jangan terpedaya dengan
maklumat tidak berasas yang disebarkan melalui media sosial
 berkenaan cara penyebaran virus corona. Produk yang akan dieksport keluar dari China terutamanya Wuhan akan melalui proses pembasmian kuman sebanyak dua kali.

Jika tiada proses tersebut sekalipun, kebarangkalian untuk anda mendapat jangkitan rendah. Ini berikutan  persekitaran luar badan manusia bukanlah habitat ideal buat virus korona.

Hello Health Group
 tidak menyediakan nasihat perubatan, diagnosis, atau rawatan.

#HelloHealthGroup, #hellodoktor, #HelloHealthCoronavirus

Anda mungkin berminat untuk baca artikel ini:

Betul Ke Sayur Kangkung Boleh Merawat Wabak Coronavirus?

Ini Bagaimana Rakyat China ‘Dipulau’ Di Seluruh Dunia Kerana Coronavirus

Nantikan April 2020, Vaksin Virus Corona Bakal Diuji!

Berkesankah Alat Pembersih Udara (Air Purifier) Dalam Mencegah Coronavirus?

Sistem Saringan Coronavirus Ditipu Wanita Dari China!

8 Tip Suami Boleh Puaskan Isteri Dengan Teknik Hebat Ini!


Terbukti Berkesan! Makan 2 Ulas Bawang Putih MENTAH Seminggu Dapat Cegah Kanser Paru-Paru!

Bawang putih merupakan bahan yang wajib ada dalam setiap hidangan di Malaysia. Selain itu, bawang putih juga banyak digunakan sebagai salah satu bahan di dalam ubat-ubat tradisional. Terdapat banyak khasiat bawang putih mentah, salah satunya ialah sebagai penawar kanser paru-paru.

Siapa yang sangka, di sebalik baunya yang menusuk hidung,
bawang putih mempunyai khasiat yang besar
 terhadap kesihatan.

Rahsianya ialah
alicin
, sejenis kompaun yang memberikan bawang putih bau yang kuat.

Penggunaan bawang putih dalam kesihatan boleh dikesan seawal 2000 SM sebagai perubatan tradisional Cina. Pada waktu itu, bawang putih amat terkenal disebabkan keupayaannya sebagai penawar racun.

Kini, terlalu banyak khasiat makan bawang putih mentah telahpun dirungkai.

 Selain boleh meningkatkan imuniti badan, bawang putih juga dikatakan boleh
melindungi pengamalnya daripada kanser paru-paru!

Khasiat bawang putih mentah sebagai penawar kanser

Menurut sebuah kajian yang dilakukan oleh
Jiangsu Provincial Centre for Disease Control and Prevention
,
pengambilan bawang putih mentah
 mungkin dapat mencegah kanser paru-paru.

Kajian yang dimuatkan di dalam jurnal
Cancer Prevention Research
 ini dilakukan secara temu ramah terhadap 1,424 orang pesakit kanser paru-paru dan 4,543 individu yang sihat sebagai kawalan.

Tujuan temu ramah ini dilakukan adalah untuk melihat sama ada amalan makan bawang putih mentah berkesan untuk melawan kanser.

Kajian ini mendapati bawang putih mentah dapat mengurangkan risiko kanser paru-paru sebanyak 30% walaupun
dalam kalangan mereka yang merokok.

Menurut saintis di dalam kajian ini, khasiat bawang putih mentah perlu disiasat secara lebih mendalam terutamanya untuk mengenal pasti komponen yang bersifat antikanser.

Khasiat bawang putih mentah terhadap kesihatan bukanlah sesuatu yang asing. Sebelum ini, pengambilan bawang putih dikatakan dapat
meningkatkan sistem imun badan
 dan kesihatan kardiovaskular.

Kanser paru-paru merupakan masalah kesihatan utama di China disebabkan amalan merokok dan pendedahan terhadap pencemaran udara yang tinggi.

Dalam masa 30 tahun, kematian disebabkan kanser paru-paru meningkat sebanyak 465%. Statistik ini sudah cukup untuk membuktikan keseriusan kanser paru-paru dalam kalangan rakyat negara China.

Makan sekurang-kurangnya 2 ulas bawang putih mentah

Menurut Ajay Myeni, pengarang utama di dalam kajian tersebut, makan bawang putih mentah sememangnya dapat membantu mengelakkan kanser paru-paru. Namun, cara dan jumlah pemakanan turut memainkan peranan yang penting.

Sebab itulah, khasiat bawang putih mentah lebih tinggi berbanding bawang putih yang telah dimasak.

Oleh sebab itu, beliau mencadangkan agar semua mengambil sekurang-kurangnya 2 ulas bawang putih setiap minggu untuk mencegah kanser.

Bawang putih mengandungi banyak kompaun organo-sulfur yang bersifat antibakteria, anti-inflamasi dan juga antikanser.

Malah, ada juga beberapa kajian yang menunjukkan keberkesanan bawang putih dalam menghentikan pertumbuhan kanser.

Walaupun kajian ini mendedahkan amalan makan bawang putih dapat
menurunkan risiko kanser
 dalam kalangan perokok, itu bukan bermaksud perokok perlu menambah lebih banyak bawang putih dalam makanan.

Myneni berkata,
lebih baik berhenti merokok
 berbanding menambah lebih banyak bawang putih dalam makanan setiap hari.

Walau bagaimanapun, tidak mengapa jika perokok berniat untuk berhenti merokok dengan amalan makan bawang putih.

5 khasiat bawang putih mentah

Selain dapat mengurangkan risiko kanser paru-paru, bawang putih juga mempunyai pelbagai khasiat lain. Antaranya ialah:

1.
Dapat meningkatkan kesihatan kardiovaskular

Bawang putih mempunyai impak yang positif terhadap tekanan darah kita. Oleh sebab itu, pesakit tekanan darah tinggi boleh cuba mengambil lebih banyak bawang putih
untuk merendahkan tekanan darah.

2.
Rambut dan kulit lebih sihat dengan bawang putih

Sifat antioksidan pada bawang putih boleh membuatkan
kulit lebih sihat dan bebas jerawat.
 Malah, ada kajian yang menunjukkan bahawa amalan menyapu bawang putih pada jerawat boleh membuatkannya hilang dengan lebih cepat!

Walau bagaimanapun, hati-hati ketika menggunakan bawang putih sebagai rawatan. Ia boleh menyebabkan kulit rasa pedih dan sakit.

3.
Bawang putih dapat melindungi makanan

Sifat antibakteria yang sama juga boleh membunuh bakteria dalam makanan yang menyebabkan keracunan makanan, termasuklah salmonella dan E.coli!

4.
Berfungsi sebagai bahan anti-inflamasi

Kajian menunjukkan, minyak bawang putih amat berkesan untuk sakit otot atau sakit sendi. Oleh sebab itu, jika anda sering rasa sakit, cuba gunakan minyak bawang putih.

Malah,
The Arthritis Foundation
 juga amat menggalakkan penggunaan minyak bawang putih untuk menghalang kerosakan tulang rawan dalam kalangan pesakit arthritis.

5.
Meningkatkan imuniti badan

Ini merupakan khasiat bawang putih mentah yang paling popular dan diketahui ramai.

Malah, menurut kajian yang dimuatkan di dalam jurnal
American Journal of Epidemiology
, mereka yang makan lebih banyak bawang putih, buah-buahan dan sayur-sayuran mempunyai 35% risiko yang lebih rendah untuk
mengalami kanser kolon!

Kesimpulan

Tidak salah lagi, mereka yang gemar makan bawang putih kurang berisiko untuk mengalami kanser paru-paru.

Bukan itu sahaja, ada banyak lagi khasiat bawang putih mentah yang boleh membuatkan pengamalnya lebih sihat dan bertenaga.

Oleh sebab itu, tidak ada salahnya jika anda ingin makan bawang putih mentah sekurang-kurangnya dua ulas seminggu. Malah, amalan ini mungkin dapat membantu mencegah kanser pada masa hadapan!


Ini 3 Teknik Siang Udang Ikut Saiz! (Ekstra: Cara Siang Udang Lipan Yang Ramai Tak Tahu)

Disebabkan saiz dan bentuknya, cara siang udang mungkin berbeza bagi setiap individu. Ada yang gemarkan udang tanpa kulit, dan ada juga yang hanya membuang sebahagian daripada kulitnya. Mari kita lihat teknik dan cara bersihkan udang yang betul.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Cara bersihkan udang ikut saiz

Sebenarnya, teknik dan cara bersihkan udang bergantung kepada saiz dan juga jenis masakan.

Ada yang memerlukan udang dibuang kulit sepenuhnya, dan ada juga lebih enak jika udang dibiarkan bersama kulitnya sekali.

Apa pun jenis masakan yang anda pilih, anda mungkin perlu lihat cara siang udang mengikut saiz di bawah ini.

Cara siang udang saiz besar

Jenis udang seperti udang galah, udang harimau, udang rotan dan udang kara biasanya lebih enak dimasak dengan cara berkuah. Antara menunya ialah seperti kari,
masak lemak cili padi
 atau
gulai kampung
.

Disebabkan saiznya yang agak besar berbanding udang-udang jenis lain, cara membersihkannya juga agak berbeza.

Ini panduan menyiang udang bersaiz besar:

Bilas dan basuh udang dengan bersih, menggunakan air paip.

Kemudian, ambil gunting dan potong hujung kepala udang yang tajam. Ini untuk mengelakkan sebarang kecederaan sewaktu dimakan nanti.

Setelah itu, buka kulit kepala udang tersebut.

Buang segala kotoran pada kepala udang dengan cara membilasnya di bawah air yang mengalir.

Bagi hidangan berkuah, udang biasanya tidak dibuang kulit kerana isinya lebih manis bersama kulit. Namun jika anda mahu ia mudah dimakan, anda boleh membuang kulit udang tersebut. Kopek kesemua kulit udang seperti biasa.

Tarik keluar
saluran pencernaan
 udang yang terletak pada bahagian belakang udang. Ia mungkin berwarna hitam atau kehijauan. Proses ini lebih mudah jika anda menggunakan lidi sate atau garpu.

Basuh bersih dan rendamkan udang yang telah disiang dengan
air garam
 untuk seketika. Tujuannya untuk mengurangkan
bau hanyir
 udang tersebut.

Cara siang udang saiz sederhana

Terdapat beberapa jenis udang dengan saiz yang sederhana. Antaranya ialah udang minyak, udang kuning, udang putih besar, udang solo dan udang kertas.

Udang dengan saiz sebegini enak
dimasak sambal
 atau hidangan yang agak kering.

Oleh itu, ia lebih enak dibuang kulit sepenuhnya kerana agak sukar untuk membuang kulit udang sewaktu dimakan.

Cara-caranya adalah:

Bersihkan udang dengan air paip.

Kemudian, kopek kulit kepala udang dan bersihkan segala kotoran yang ada pada kepalanya.

Untuk mengopek kulit udang dengan pantas, anda perlu mengopek kulit pada hujung ekor udang terlebih dahulu.

Selepas itu, barulah anda kopek kulit pada bahagian tengah badannya.

Bilas udang dengan bersih di bawah air mengalir dan rendamkan dalam
air garam
 selama beberapa minit.

Setelah itu, bilas bersih sekali lagi dengan menggunakan air paip.

Sedia untuk dimasak.

Cara bersihkan udang saiz kecil

Bagaimana pula cara siang udang yang bersaiz kecil? Terdapat beberapa jenis udang dengan saiz yang agak kecil yang juga enak dimakan.

Antaranya ialah seperti udang geragau dan udang putih kecil.

Bagi udang seperti ini, ia lebih enak dibuat sebagai rencah dalam masakan seperti
mi goreng
, bihun goreng atau masakan sayur-sayuran.

Ini cara siang udang yang bersaiz kecil:

Basuh bersih udang dengan menggunakan air paip.

Memandangkan udang ini agak kecil, agak sukar untuk memisahkan kulit kepalanya. Biasanya ibu-ibu akan membuang sahaja kepala udang ini. Oleh itu, anda hanya perlu membuang terus bahagian kepala bagi udang dengan saiz kecil.

Setelah itu, buang kulit udang tersebut. Jika udang terlalu kecil, cukup sekadar membuang bahagian kepalanya sahaja tanpa membuang kulit pada badannya.

Basuh bersih di bawah air mengalir.

Rendam dalam
air garam
 selama beberapa minit.

Setelah itu, basuh bersih dan toskan udang sehingga kering.

Sedia untuk dimasak atau disimpan dalam
peti beku
.

Ekstra, cara bersihkan udang lipan

Mungkin ramai yang belum pernah merasa udang ini. Bentuknya sedikit pelik terutamanya pada bahagian kepalanya yang agak leper.

Udang ini boleh dikatakan agak sedap, namun tidak ramai yang tahu cara menyiangnya dengan betul. Ini langkah-langkahnya:

Disebabkan kulitnya yang agak keras dan berduri, anda dinasihatkan untuk memakai sarung tangan sebelum menyiang udang ini.

Ambil gunting dan potongkan bahagian kepalanya terlebih dahulu. Kepala udang ini tidak mempunyai isi, jadi ia elok dibuang sahaja.

Potong bahagian hujung ekor dan juga kulit-kulit yang tajam pada bahagian tepi udang.

Potong kesemua kaki udang dengan menggunakan gunting.

Bilas bersih seperti biasa. Kulit udang ini tidak perlu dibuang kerana isinya mudah terlerai dan ‘hilang’ jika anda membuang kulitnya.

Selamat mencuba!


5 Fakta Mengejutkan Mengenai Migrain

Migrain mungkin sangat biasa kedengaran, tetapi bagi yang pernah mengalaminya ia mungkin satu kesakitan yang teruk. Simptom dan punca migrain kelihatan berbeza bagi setiap pesakit. Berikut adalah beberapa fakta yang mungkin boleh membantu anda untuk mengetahui tentang migrain.

1. Tekanan bukan penyebab migrain

Para saintis mengiktiraf hampir ratusan perkara yang meningkatkan risiko serangan migrain. Penyebab migrain mungkin termasuk makanan tertentu, perubahan cuaca, ketidakseimbangan hormon, jadual tidur tidak teratur dan pendedahan kepada lampu terang serta bunyi yang kuat.

Tekanan secara tidak langsung memberi kesan kepada sakit kepala migrain dengan menyebabkan migrain sukar bertoleransi, meningkatkan sensitiviti terhadap perkara tertenti seperti bunyi bising, cahaya, aroma yang kuat dan cuaca lembap.

2. Kanak-kanak boleh mendapat migrain

Migrain selalunya tidak didiagnosis pada kanak-kanak, tetapi penyelidikan menunjukkan bahawa sehingga 10% kanak-kanak mendapat migrain. Keadaan ini tidak turun-temurun, tetapi mungkin terdapat beberapa gen yang menimbulkan predisposisi seseorang. Akibatnya, kira-kira 50% daripada kanak-kanak dipengaruhi migrain. Jumlah itu melonjak sehingga 75% jika kedua-dua ibu bapa mempunyai migrain.

3. Migrain meningkatkan risiko bunuh diri

Statistik menunjukkan bahawa pesakit migrain kronik adalah tiga kali lebih berkemungkinan membunuh diri daripada orang yang tidak mendapat sakit kepala kronik. Ini mungkin disebabkan oleh kemurungan sebagai keadaan komorbid migrain, sebagai tambahan kepada gangguan bipolar dan keresahan.

4.
Perubatan mungkin mengeruhkan keadaan

Walaupun ubat-ubatan dimaksudkan untuk membantu meredakan kesakitan migrain, dalam beberapa kes ia menimbulkan kekacauan atau gangguan.

Penggunaan ubat-ubatan migrain yang terlalu kerap boleh mengakibatkan rawatan sakit kepala berlebihan dan mengganas dengan cepat. Jenis sakit kepala ini boleh berlaku dengan pelbagai ubat berbeza, termasuk narkotik, acetaminophen, ubat anti-radang nonsteroid (NSAID seperti ibuprofen) dan triptans, jenis ubat yang digunakan khusus untuk merawat migrain. Sebaiknya berbincang dengan doktor anda untuk tindakan selanjutnya.

5.
Migrain berkait dengan masalah kesihatan serius

Orang yang mempunyai migrain mempunyai risiko strok dan masalah kardiovaskular lain apabila dibandingkan dengan penduduk umum. Risiko strok, khususnya, adalah lebih tinggi lagi ketika migrain disertai dengan aura dan pada wanita berusia 35 tahun atau lebih, terutama bagi mereka yang menggunakan kontraseptif oral atau yang merokok.

6. Seks boleh mencetuskan migrain

Penuaan fizikal yang sengit termasuk aktiviti seksual dan kadang-kadang walaupun rangsangan sebenarnya boleh menyebabkan migrain. Biasanya migrain jenis ini lebih biasa pada lelaki muda atau pertengahan umur dan, biasanya hilang apabila usia meningkat.

Satu penyelesaian yang jelas adalah untuk mengelakkan aktiviti seksual tetapi ada cara yang lebih mudah untuk mencegah migrain. Sesetengah doktor sebenarnya akan menetapkan ubat tekanan darah yang dikenali sebagai
beta blocker
 untuk mencegah migrain ini. Perlu diingatkan juga bahawa beberapa kajian mencadangkan hubungan seks boleh menghilangkan migrain.


10 Khasiat Cuka Epal Yang TAK Disangka, No. 1 Paling Kerap Diperkatakan!

Betul ke khasiat cuka epal ada banyak? A
dakah manfaat cuka epal benar-benar berkesan untuk kecantikan dan kesihatan tubuh?

Semuanya akan dikupas dalam artikel ini. Jom baca!

Untuk mendapatkan lebih banyak info tentang Pemakanan Sihat, sila dapatkannya
di sini.

Apakah sebenarnya cuka epal?

Cuka epal diperbuat daripada cider dan mempunyai warna kuning pucat. Sepertimana jenis cuka yang lain, ia mempunyai rasa yang masam disebabkan oleh kehadiran asid asetik (
acetic acid
) dan asid malik (
malic acid
).

Cuka epal telah digunakan semasa Perang Saudara dan Perang Dunia Pertama untuk merawat luka-luka tentera yang tercedera semasa berada di medan peperangan.

Pahlawan Samurai Jepun turut dikatakan meminum cuka epal untuk meningkatkan kekuatan dan ketahanan tubuh mereka.

Apakah khasiat cuka epal terhadap kecantikan dan kesihatan?

Khasiat cuka epal 1: Bantu menurunkan berat badan

Khasiat cuka epal dalam menurunkan berat badan adalah kerana kehadiran asid asetik, yang boleh mengganggu keupayaan tubuh untuk mencerna
kanji
.

Apabila hal ini berlaku, lebih sedikit jumlah makanan yang dipecah menjadi kalori dalam aliran darah dan ini boleh memberi kesan kecil
terhadap berat badan anda.

Tetapi, terlalu banyak asid asetik dapat merosakkan tekak. Oleh itu, cara terbaik adalah dengan mencampurkan satu sudu cuka epal dengan kira-kira 250 ml air dan ambil sebelum makan.

Cuka epal boleh menghalang beberapa
kanji
 daripada diserap, walau bagaimanapun, ini tidak bermakna anda boleh memakan apa sahaja tanpa had.

2. Mengekalkan tahap gula darah

Dengan cuka epal, individu boleh mengelak dari menjadi mangsa diabetes.

Kesan anti-glisemik daripada cuka epal dikaitkan dengan keupayaannya untuk menghalang sebahagian daripada kanji daripada dicerna dan menurunkan paras gula darah anda.

Walau bagaimanapun, sila dapatkan nasihat daripada doktor terlebih dahulu berkenaan perkara ini.

Persatuan Diabetes Amerika turut menyatakan, pengambilan cuka pada waktu
tidur
 boleh memberi kesan kepada kepekatan glukosa dalam kalangan pesakit yang mempunyai penyakit diabetes jenis 2.

Khasiat cuka epal 3: Merendahkan tekanan darah

Khasiat cuka epal membantu mengimbangi tahap pH badan, yang kemudiannya menurunkan tekanan darah.

Manfaat cuka epal juga boleh memecahkan simpanan lemak dan kahak dalam badan dan ini membantu peredaran darah yang lebih baik selain mengurangkan tekanan terhadap dinding
arteri
.

Ciri-ciri anti-hipertensi cuka epal juga boleh dikaitkan dengan kandungan kaliumnya yang tinggi, berfungsi mengurangkan kesan negatif natrium atau garam pada tekanan darah.

Jom cuba mencapai target anda dengan menggunakan kalkulator BMI kami, di sini.

4. Merendahkan kolesterol dan mengurangkan risiko penyakit jantung

Kajian dalam
Pakistan Journal of Biological Sciences
mendapati
, tikus yang diberi cuka mengalami pengurangan LDL (kolesterol jahat) dan mengalami peningkatan HDL (
kolesterol baik
).

Selain itu, epal juga mengandungi pektin, jenis serat yang didapati menurunkan tahap kolesterol.

Seperti mana yang kita ketahui, pengurangan kadar kolesterol juga bermakna risiko penyakit jantung adalah lebih rendah.

Menurut satu kajian dalam
Harvard School of Public Health
, wanita yang menggunakan cuka sebagai
dressings
 salad didapati memiliki risiko
penyakit jantung
 yang lebih rendah berbanding
dressings
 salad yang lain.

 Cuka juga mengandungi kandungan asid klorogenik,
antioksidan
 yang terbukti secara saintifik untuk melindungi individu daripada penyakit jantung.

Dos pektin yang tinggi juga menyumbang secara langsung kepada kesihatan jantung.

5. Memutihkan gigi secara semula jadi

Cuka epal juga boleh bertindak sebagai agen pembersih. Ia bukan sahaja membantu menghilangkan kotoran pada gigi anda tetapi juga membunuh
bakteria
 yang menyebabkan penyakit gusi tertentu.

Khasiat cuka epal 6: Ada ciri antioksidan

Cuka epal kaya dengan sebatian bioaktif tertentu seperti asid asetik, catechin, asid gallik, asid kafein, dan lain-lain, yang memberikan sifat
antioksidan
 yang kuat.

Ciri-ciri antioksidan ini menghalang kesan radikal bebas yang boleh merosakkan
DNA
 sel.

Manfaat cuka epal 7: Membantu merawat
candida

Candida adalah yis fungi yang hidup di permukaan kulit. Ia membiak dalam persekitaran berasid yang sering disebabkan oleh pemakanan yang buruk.

Cuka epal mengembalikan keseimbangan pH dalam badan dan ia mewujudkan persekitaran beralkali dan menggalakkan pertumbuhan bakteria yang bermanfaat.

Bakteria yang sihat ini boleh menyembuhkan candida. Enzim-enzim kaya yang terdapat di dalam cuka epal berfungsi mengawal kehadiran candida.

Berdasarkan kajian yang dijalankan di Brazil yang bertajuk
“Antifungal Activity of Apple Cider Vinegar on Candida Species Involved in Denture Stomatitis”
 yang diterbitkan pada tahun 2015, ciri-ciri antikulat cuka epal boleh bertindak terhadap Candida dan menawarkan manfaat terapeutik.

8. Meningkatkan kesihatan dan penampilan rambut

Cuka epal juga mempunyai pelbagai faedah untuk rambut. Pertama, ia meningkatkan keliangan (
porosity
) iaitu keupayaan rambut untuk menyerap dan mengekalkan kelembapan rambut.

 Ia menutup kutikel dan membolehkan rambut mengekalkan lebih banyak kelembapan. Walau bagaimanapun, cuka epal boleh menjadikan rambut mengalami kekeringan.

Oleh itu, anda perlu menggunakan pelembap selepas menggunakannya.

Cuka epal juga boleh membantu merawat kelemumur. Keasidan yang dimilikinya menjadikannya sukar untuk kulat (yang menyumbang kepada kelemumur) untuk berkembang biak pada kulit kepala anda.

9. Merawat ketuat

Sapukan cuka epal pada bahagian ketuat dan tutupi kawasan ketuat tersebut dengan menggunakan
band-aid
. Biarkan ia semalaman dan tanggalkan
band-aid
 pada waktu pagi.

Ulanginya setiap hari, dan anda akan dapat melihat hasilnya dalam tempoh seminggu atau lebih.

Beberapa laporan kajian mencadangkan bahawa penggunaan topikal asid asetik dengan kepekatan tinggi boleh membantu mengurangkan ketuat.

Khasiat cuka epal 10: Bantu melegakan pedih ulu hati dan refluks asid

Pedih ulu hati dan refluks asid sering kali disebabkan oleh asid perut yang terlalu sedikit.

Duka epal yang berasid, memberikan persekitaran asid yang sama seperti di dalam perut dan membantu pemecahan makanan.

Ini boleh membantu mengubati pedih ulu hati atau refluks asid. Cuka epal juga mengandungi sifat-sifat antimikrob yang boleh menghalang masalah usus tertentu yang mungkin menyebabkan refluks asid.


Boleh Ke Wanita Pakai Pencuci Muka Lelaki Dan Sebaliknya? Kena Baca Ini!

Ramai orang yang percaya bahawa pencuci muka perempuan hanya untuk perempuan dan pencuci muka lelaki cuma untuk lelaki. Namun, tidak ramai yang tahu kenapa.

Disebabkan itu pula, individu akan rasa risau untuk pakai
 pencuci muka khusus untuk jantina lain
 kerana khuatir jika ia akan beri kesan buruk kepada kulit wajah mereka.

Persoalannya, wujudkah perbezaan di antara pencuci muka wanita dan lelaki? Jom kita baca!

Untuk mendapatkan lebih banyak info tentang Kesihatan Kulit, sila dapatkannya
di sini.

Kenapa rutin penjagaan kulit wajah itu penting?

Semua orang sudah pasti mengimpikan
 kulit muka yang bersih dan cantik
 bukan? Disebabkan itu, wajarlah untuk kita semua mengamalkan rutin penjagaan kulit wajah.

Setiap rutin penjagaan kulit wajah itu bermula dengan membasuh atau mencuci muka dengan kerap dan baik. Komponen yang paling penting pula adalah pencuci muka.

Pencuci muka itu sangat penting dalam usaha individu untuk menyingkirkan minyak, peluh dan kotoran sekali gus menjadikan kulit wajah yang lebih bersih lagi cantik.

Namun, anda juga perlu tahu bahawa setiap daripada kita mempunyai jenis kulit yang berbeza. Jadi,
 pemilihan produk pencuci yang paling tepat
 adalah sangat penting.

Secara umumnya, terdapat lima jenis kulit wajah yang perlu untuk anda ketahui dan kenal pasti:

Normal
 – Seimbang dari segi kelembapan dan ketahanan kulit

Lembap
– Kulit yang sering lembap angkara peluh dan minyak yang terlalu banyak

Kering
 – Kulit yang sering kering akibat peluh dan minyak yang terlalu sedikit

Sensitif

– Kulit sering rasa gatal dan mudah mengalami reaksi alergi akibat alergen

Kombinasi

– Sebahagian kulit mungkin normal, lembap, kering, dan sensitif sementara bahagian lain pula berlainan

Dalam pada itu, ramai orang percaya bahawa kulit juga akan berbeza mengikut jantina individu. Kesannya, pencuci muka perempuan dan lelaki itu turut akan berlainan.

Kulit berbeza bergantung kepada jantina…

Untuk pengetahuan anda semua, kulit wanita dan lelaki itu memang ada perbezaan meskipun tidak begitu ketara. Jadi,
 rutin penjagaan kulit wajah juga mungkin tidak sama
.

Secara biologi, kulit lelaki dan perempuan itu berbeza dalam aspek kolagen, tekstur serta tahap kelembapan, kekeringan serta sensitiviti yang berlainan sejak dari lahir.

Secara psikologi, orang perempuan itu mungkin lebih menitikberatkan soal rutin penjagaan kulit wajah berbanding lelaki sekali gus memberi kesan pada kulit muka.

Akibat faktor biologi dan psikologi ini, kulit lelaki itu mungkin cenderung untuk jadi lebih tebal berbanding wanita dan perlukan
 pencuci muka yang lebih ‘kuat’ atau ‘keras’
.

Dalam erti kata lebih mudah, pencuci muka perempuan dan lelaki itu mungkin tidak boleh sama!

Pencuci muka perempuan dan lelaki itu berbeza?

Ya, memang wujud
pencuci muka yang khusus untuk jantina
 lelaki dan wanita dengan ciri khas:

Pencuci muka lelaki
: Kebanyakan produk agak tinggi dengan bahan kimia ekoran tekstur kulit yang lebih tebal. Apa yang agak menarik, kebanyakan produk pencuci wajah untuk lelaki mempunyai banyak tujuan yakni untuk muka dan badan serta untuk cukur bulu

Pencuci muka perempuan
: Kebanyakan produk mungkin rendah dengan bahan kimia ekoran tekstur kulit yang kurang tebal. Selain itu juga, banyak produk turut mempunyai efek 2 dalam 1 iaitu mencuci, menanggalkan dan membersihkan solekan pada kulit wajah

Disebabkan itu juga, anda sangat tidak disarankan untuk membeli dan menggunakan
 pencuci muka yang berbeza jantin
a kerana khuatir jika ia akan merosakkan kulit wajah.

Bagaimana pula dengan pencuci muka uniseks?

Seiring dengan kemajuan dan kemodenan teknologi zaman kini, sudah wujud banyak produk dengan lebih daripada satu kesan dalam satu produk termasuk pencuci muka.

Di pasaran, ada juga pencuci wajah dwijantina yang kononnya boleh dipakai oleh kedua-dua lelaki dan perempuan. Pun begitu, ramai pakar kulit tidak setuju dengannya.

Ini terutamanya jika tidak wujud
sebarang jaminan atau sokongan klinikal
 terhadap produk tersebut. Akibatnya, risiko untuk kulit anda rosak dan terjejas itu adalah lebih tinggi.

Sebagai langkah yang sihat lagi selamat, adalah lebih baik untuk individu wanita itu membeli dan menggunakan pencuci muka perempuan, begitu juga jika sebaliknya.

Sekiranya anda mempunyai sebarang soalan
tentang rutin penjagaan kulit wajah
, dapatkan nasihat dan informasi daripada doktor atau pakar kulit yang telah diperakui ya?


Mengapa Kita Mengalami Mimpi?

Mimpi adalah sejenis halusinasi yang berlaku semasa tidur. Setiap orang pasti pernah mengalaminya. Saintis mengatakan bahawa ia mungkin berlaku 4 hingga 6 kali setiap malam. Ia boleh berlaku pada bila-bila waktu tidur tetapi mimpi yang jelas paling kerap semasa kitaran
REM
, ketika otak dalam keadaan paling aktif.

Mengapa otak kita menghasilkan mimpi?

Para pengkaji dan saintis tidak pernah bersepakat tentang fungsi dan tujuan sebenarnya. Ada yang mendakwa bahawa ia tidak mempunyai apa-apa fungsi, cuma sekadar aktiviti otak sewaktu tidur. Ada pula yang mengatakan ia mempunyai fungsi psikologi dan fisiologi.

Apa pun, teori yang mengatakan mimpi mempunyai fungsi tertentu  adalah seperti berikut.

1. Membantu proses penyimpanan memori

Ini adalah salah satu daripada fungsi yang sering diutarakan, iaitu membantu proses penyimpanan dan pengukuhan pembelajaran serta memori jangka masa pendek dan panjang. Kajian menunjukkan bahawa seseorang yang belajar kemudian tidur mempunyai memori yang lebih baik berbanding mereka yang tidak.

Mekanisme mimpi dalam membantu proses ini adalah tidak jelas. Ia mungkin membantu menyimpan maklumat dengan efisyen dengan menghalang rangsangan yang boleh menganggu memori dan pembelajaran.

2. Latihan menghadapi situasi sukar

Salah satu bahagian otak yang paling aktif semasa bermimpi adalah amygdala. Bahagian ini bertanggungjawab terhadap naluri untuk hidup serta menghadapi situasi cemas dan sukar. Amygdala yang aktif semasa bermimpi mungkin salah satu daripada cara otak untuk melatih diri menghadapi ancaman di dunia sebenar.

Meskipun bermimpi situasi yang cemas, anda tidak akan berlari atau bertumbuk kerana otak anda telah menghantar isyarat kepada otot untuk kekal mengendur.

3. Mencapai keseimbangan emosi

Mimpi juga mungkin sebagai salah satu cara yang dilakukan oleh tubuh untuk menyelesaikan fikiran, emosi serta pengalaman yang sukar dan rumit. Dengan cara ini, perkara tersebut dapat dilepaskan melalui mimpi bagi mencapai keseimbangan emosi.

4. Renungan dan cetusan idea

Terdapat juga teori yang mendakwa bahawa mimpi membantu merangsang kreativiti. Banyak idea-idea hebat boleh datang semasa tidur dan menjadi inspirasi untuk mencipta atau melakukan sesuatu selepas bangun daripada tidur. Tapisan pemikiran logik yang ada semasa anda sedar mungkin menghalang kreativiti. Semasa bermimpi, semua itu sudah tiada dan otak anda bebas berimaginasi tanpa batas.


Fahami Tentang Diagnosis & Rawatan Kencing Kotor, Baru Mudah Atasinya!

Ada banyak cara yang doktor boleh lakukan sebagai rawatan kencing kotor. Namun sebelum itu, doktor akan melakukan
diagnosis yang berkaitan
bagi memastikan sama ada anda benar-benar menghidap UTI atau tidak.

Apabila anda menghidap UTI, lapisan dalam pundi kencing dan uretra akan jadi merah dan mengalami iritasi. Sekaligus menyebabkan rasa sakit dan pedih ketika membuang air kecil
.

Lebih teruk lagi,
simptom ini akan disertai dengan rasa terdesak untuk ke tandas
.
 Namun, pesakit hanya mampu untuk mengeluarkan beberapa titis air kencing sahaja.

UTI merupakan sejenis penyakit yang akan membuatkan anda rasa tidak selesa. Namun, berita baiknya – ada banyak rawatan yang boleh merawat UTI. Malah, kondisi ini boleh diubati jika anda berjumpa doktor untuk melakukan rawatan yang bersesuaian.

Untuk mendapatkan lebih banyak info tentang Jangkitan Saluran kencing, sila dapatkannya
di sini.

Diagnosis jangkitan saluran kencing

Sebelum kita mengetahui rawatan kencing kotor, jom fahami jenis diagnosis yang akan doktor lakukan untuk menguji sama ada anda menghidap jangkitan saluran urin atau tidak. Antaranya adalah:

1. Mengambil sampel urin

Doktor mungkin akan mengambil sampel urin anda untuk dianalisis. Menggunakan sampel tersebut, doktor akan menganalisis sel darah merah dan sel darah putih di dalam urin.

Pada masa yang sama, analisis ini akan turut mengesan kehadiran sebarang bakteria di dalam
saluran kencing
.

Namun, sampel urin yang diberikan kepada doktor mestilah bersih. Untuk mengelakkan kontaminasi, doktor akan mengarahkan pesakit mengelap kawasan kemaluan dengan pad antiseptik sebelum membuang air kecil.

2. Kultur urin di dalam makmal

Kadangkala, analisis yang dilakukan di makmal melibatkan kultur urin. Kultur urin merupakan satu langkah untuk
mengesan bakteria
 manakah yang menyebabkan UTI yang dialami.

Setelah mengetahui jenis bakteria, lebih mudahlah doktor memberi preskripsi yang bersesuaian untuk melawan jangkitan tersebut. Bakteria yang berbeza memerlukan ubat-ubatan yang berlainan untuk rawatan.

3. Melakukan ujian imbasan

Anda mungkin perlu melakukan imbasan
ultrasound
, imbasan CT (
computerized tomography
) atau MRI (
magnetic resonance imaging
) untuk mengesan sebarang abnormaliti pada saluran urinari anda.

4. Menggunakan skop untuk melihat bahagian dalam pundi kencing

Jika anda mempunyai masalah jangkitan saluran kencing yang berulang, doktor mungkin akan melakukan prosedur yang dikenali sebagai
cystoscopy
.

Cystoscopy
 merupakan satu prosedur yang dilakukan menggunakan tiub panjang dan halus. Tiub ini dilengkapi dengan sebuah lensa (
cystoscope
) yang digunakan untuk melihat bahagian dalam saluran uretra dan
pundi kencing
.

Cystoscope
 ini akan dimasukkan melalui uretra hingga melepasi bahagian pundi kencing.

Baca juga:

Cara rawatan kencing kotor

Selalunya, doktor akan
memberikan antibiotik
 sebagai rawatan kencing kotor.

Jenis ubat yang akan dibekalkan pula mungkin berbeza mengikut jenis bakteria yang menyebabkan UTI dan keadaan kesihatan anda ketika menerima rawatan.

Selalunya, simptom akan beransur pulih dalam masa beberapa hari selepas melakukan rawatan.

Walau bagaimanapun, anda mungkin digalakkan untuk meneruskan pengambilan antibiotik selama seminggu atau lebih untuk memastikan jangkitan tersebut benar-benar pulih.

Rasa sakit dan pedih
ketika kencing
juga akan hilang selepas anda mengambil antibiotik. Tetapi, pastikan anda menghabiskan ubat yang dibekalkan walaupun gejala yang dialami telah hilang.

Rawatan kencing kotor #Percubaan klinikal

Terdapat banyak percubaan klinikal yang dijalankan untuk menguji kaedah rawatan baharu, intervensi dan ujian untuk mengelakkan, mengesan, serta merawat kondisi ini.

Selalunya, percubaan klinikal dilakukan untuk mengesan sama ada rawatan baharu lebih efektif dan berkesan atau mempunyai kesan sampingan yang kurang berbanding rawatan yang standard.

Ada banyak sebab yang menyebabkan seseorang itu berminat menjadi sukarelawan untuk percubaan klinikal.

Kadangkala, mereka melakukan percubaan klinikal kerana tidak ada rawatan yang sesuai untuk mereka. Ada juga yang sanggup melakukan percubaan klinikal sebagai langkah untuk
mencari penawar
 bagi penyakit yang dialami.

Rawatan UTI bersama ubat-ubatan alternatif

Ramai yang mengamalkan pengambilan jus kranberi untuk merawat UTI. Walaupun amalan ini mungkin dapat mengurangkan
risiko jangkitan saluran kencing
,
 namun masih belum ada kajian yang dapat buktikan keberkesanannya.

Jika anda rasa jus ini dapat membantu melegakan UTI, tidak salah untuk anda mengambilnya dengan kerap. Malah, jus buah kranberi merupakan sesuatu yang berkhasiat dan selamat untuk diminum.

Namun, ada juga yang mengalami sakit perut dan cirit-birit selepas minum jus kranberi.

Perubahan gaya hidup dan petua untuk rawatan kencing kotor

Pesakit yang kerap mengalami UTI mungkin perlu melakukan
beberapa
 perubahan dari segi gaya hidup untuk mengurangkan risiko jangkitan yang sama pada masa hadapan.

Amalkan
minum banyak
 air untuk mencairkan urin dan mengeluarkan bakteria daripada saluran kencing.

Jangan ambil minuman yang boleh menyebabkan iritasi. Elakkan
mengambil kopi
, minuman beralkohol atau minuman berkabonat sehingga jangkitan sembuh.

Gunakan pad pemanas. Penggunaan pad ini dapat mengurangkan rasa sakit dan ketidakselesaan yang dialami ketika diserang UTI.

Jangan lengahkan rawatan kencing kotor

Jangan sesekali pandang remeh dengan penyakit jangkitan saluran kencing ini. Jika anda kerap mengalami UTI (lebih 3 kali setahun), anda perlu berjumpa doktor. UTI yang berulang mungkin menandakan kewujudan penyakit lebih serius.

Doktor juga mungkin akan melakukan lebih banyak ujian untuk mengenal pasti punca UTI sebenar. Cara merawat kencing kotor juga mungkin berbeza mengikut individu berdasarkan
punca jangkitan yang dialami.

Pengambilan antibiotik dos rendah dalam satu jangka masa panjang mungkin dapat membantu pesakit UTI berulang untuk
mengurangkan simptom mereka.


Membimbangkan, Kajian Kata Obesiti Boleh Sebabkan 13 Jenis Penyakit Kanser Ini!

Mungkin ramai orang akan menyalahkan rokok sebagai punca kanser terjadi. Namun tahukah anda masalah berat badan berlebihan atau obesiti punca kanser juga?

Apa yang lebih membimbangkan adalah kebanyakan masyarakat di negara kita masih tidak cakna tentangnya dengan terus
menghisap rokok dan mengabaikan berat badan mereka
!

Jika benar obesiti faktor kanser berlaku pada individu, sesuatu perlu diubah segera agar 13 jenis kanser ini tidak akan terus dihidapi dan menghantui penduduk Malaysia.

Untuk mendapatkan lebih banyak info tentang Pemakanan Sihat, sila dapatkannya
di sini.

Malaysia adalah antara negara obes?

Statistik Kajian Kesihatan dan Morbiditi Kebangsaan (NHMS) pada tahun 2015 menyatakan bahawa setiap seorang dalam dua orang dewasa di negara kita adalah obes.

Ini sekali gus menjadikan negara Malaysia sebagai salah sebuah negara paling gemuk di benua Asia (33% berat badan berlebihan dan 18% obesiti).

Angka yang dilihat akan bertambah ini adalah sangat membimbangkan kerana
obesiti diketahui mampu membawa kepada pelbagai jenis penyakit kronik
.

Antara yang paling ditakuti adalah obesiti punca kanser dan kajian juga telah mengesahkan bahawa 13 jenis kanser mungkin boleh terjadi angkaranya.

Obesiti punca kanser, ada 13 jenis!

Institut Kanser Kebangsaan melalui dapatan kajian mendapati bahawa terdapat sekurang-kurangnya 13 jenis kanser yang dikaitkan dengan obesiti. Apakah ia?

#1. Kanser payudara

Khusus buat kaum wanita (lelaki juga boleh kena),
obesiti mungkin boleh meningkatkan risiko kanser payudara
 terutamanya jika anda sudahpun mencapai usia menopaus.

Ini adalah disebabkan payudara anda yang banyak lemak gara-gara obesiti akan menghasilkan lebih estrogen – punca kepada peningkatan risiko kanser payudara.

#2. Kanser rahim

Khusus buat kaum wanita (lelaki tidak akan kena),
obesiti juga boleh meningkatkan risiko kanser rahim
 yang didalangi oleh sel kanser merebak pada dinding rahim.

Selain estrogen yang dirembeskan oleh lebihan tisu lemak, dipercayai juga bahawa sel kanser turut boleh membiak disebabkan oleh kerintangan insulin pada tubuh badan.

#3. Obesiti punca kanser ovari

Juga khusus buat kaum wanita,
kanser ovari adalah lebih tinggi risiko buat mereka yang mempunyai berat badan berlebihan atau obesiti
 atas alasan yang sama.

Ia adalah disebabkan oleh perembesan estrogen terlalu banyak akibat tisu lemak serta disfungsi metabolik angkara kerintangan insulin yang dialami tubuh badan.

#4. Obesiti punca kanser kolon

Mereka yang obesiti adalah 30% lebih tinggi risiko terkena kanser kolon berbanding mereka yang mempunyai berat badan normal angkara kerintangan insulin.

Selain itu,
tisu lemak berlebihan pada tubuh badan
 mereka ini juga akan merembeskan hormon bernama adipokines yang akan menggalakkan pembiakan sel kanser.

#5. Obesiti faktor kanser tekak

Kanser yang turut dikenali sebagai
esophageal adenocarcinoma
ini bermula apabila wujud sel kanser pada tekak yang berfungsi menghasilkan mukus kahak.

Obesiti dan GERD dikatakan adalah punca
 yang membawa kepada masalah ini dan lebih membimbangkan adalah kedua-dua kondisi ini sering berlaku secara serentak.

#6. Kanser hempedu

Risiko anda terkena kanser hempedu akan meningkat sebanyak 20% jika anda mempunyai berat badan berlebihan serta sebanyak 60% jika anda obesiti.

Dalam pada itu,
batu karang pada hempedu juga dikaitkan dengan punca kanser hempedu
 dan ia lebih kerap berlaku kepada mereka yang alami masalah berat badan.

#7. Kanser hati

Mereka yang obesiti adalah
dua kali ganda lebih berisiko menghidap kanser hati
 dan para pengkaji menyatakan terdapat beberapa punca lain juga yang boleh menyebabkannya.

Antaranya adalah Hepatitis C, Cirrhosis, parut pada organ hati serta alkohol yang akan menyebabkan keradangan kronik padanya lantas mencetus pembiakan sel kanser.

#8. Obesiti punca kanser buah pinggang

Antara jenis kanser yang popular, mereka yang mempunyai berat badan berlebihan atau obesiti berisiko dua kali ganda lebih tinggi mengalaminya selain kerintangan insulin.

Ia adalah disebabkan keradangan tisu lemak yang terdapat pada buah pinggang lantas mengakibatkan penderita lebih berisiko dijangkiti sel kanser pada organ itu.

#9. Obesiti punca kanser otak

Kanser otak akan bermula pada meninges
, membran yang meliputi otak dan saraf tunjang serta akan membiak dengan perlahan namun berbahaya jika dibiarkan.

Apa yang lebih menakutkan adalah risiko terkena kanser meningioma akan meningkat 20% jika mempunyai berat badan berlebihan dan jika obesiti pula sebanyak 50%.

#10. Obesiti faktor kanser darah

Multiple

myeloma
 adalah jenis kanser darah yang akan menjejaskan sel plasma dan akan meningkat risikonya sebanyak 10% ke 20%
jika anda ada masalah berat badan
.

Ia dipercayai adalah akibat keradangan yang berpunca daripada tisu lemak lantas menyebabkan sel kanser ini membiak dan merebak pada darah.

#11. Kanser pankreas

Pankreas diselaputi dengan tisu lemak
 (lebih banyak jika berat badan tinggi) dan ia akan menyebabkan risiko kanser pada organ ini menjadi lebih tinggi.

Ini terjadi ekoran keradangan pada organ pankreas yang seterusnya akan menjejaskan fungsi lantas menyebabkan pertumbuhan sel-sel kanser padanya.

#12. Obesiti punca kanser perut

Individu yang obes adalah dua kali ganda lebih berisiko alami kanser cardia yang berlaku pada bahagian perut atas ekoran gangguan pada fungsi mikrobiom.

Selain menyebabkan keradangan padanya,
 keseimbangan bakteria baik dan jahat
 juga akan terganggu lantas mengakibatkan sel kanser lebih mudah menjangkiti.

#13. Obesiti faktor kanser tiroid

Akhir sekali, obesiti juga
mungkin boleh tingkatkan risiko anda terkena kanser tiroid
 sebanyak 10% dan ini adalah disebabkan oleh ketidakstabilan hormon.

Namun ia bukanlah disebabkan oleh estrogen seperti kanser payudara, rahim atau ovari sebaliknya hormon yang sepatutnya berfungsi mengawal metabolisme.


Elak Ketagih & Obes, Ini Rahsia Untuk Memilih Minuman Bertenaga Yang Terbaik!

Sebenarnya,
ada banyak cara bagi membantu anda mendapat lebih banyak tenaga,
 dan antara yang paling popular adalah dengan mengambil minuman untuk tenaga.

Mungkin ramai orang yang cenderung memilih minuman bertenaga ini sebagai alternatif ekoran ia boleh dibeli dengan mudah, murah serta dijamin akan berkesan.

Persoalannya, apakah antara contoh minuman untuk tenaga terbaik yang perlu dibeli oleh anda? Jom teruskan membaca artikel ini untuk tahu lebih lanjut tentangnya!

Apa yang ada di dalam minuman bertenaga?

Minuman untuk tenaga telah lama dipasarkan serta diiklankan sebagai
produk yang boleh menambah kewaspadaan serta meningkatkan prestasi fizikal dan mental
.

Seperti mana yang telah diuar-uarkan, memang benar minuman untuk tenaga ini adalah sesuai dengan namanya kerana ia memang mampu memberi tenaga.

Dari manakah datangnya tenaga ini? Jawapannya tentu sekali adalah daripada kandungan di dalamnya!

Untuk pengetahuan anda, kebanyakan minuman bertenaga mempunyai kandungan berikut:

Ephedrin
: Ia adalah bahan sama digunakan dalam produk menurunkan berat badan dan berfungsi sebagai perangsang sistem saraf pusat

Taurin
: Ia adalah asid amino semula jadi yang berfungsi membantu mengawal degupan organ jantung serta kontraksi pada otot badan

Kreatin
: Ia adalah asid organik yang berfungsi membantu memberi tenaga untuk otot badan

Kafein
: Ia adalah bahan sama digunakan dalam teh dan kopi untuk mengelak mengantuk

Inositol
: Ia adalah kandungan kompleks vitamin yang membantu melancarkan isyarat sel badan

Vitamin B
:
Ia adalah jenis vitamin yang boleh menukar gula kepada tenaga dan meningkatkan nada otot

Ginseng
: Ia boleh membantu mengurangkan keletihan dan meningkatkan kecergasan

Ginkgo Biloba
: Ia diekstrak daripada biji pokok ginkgo biloba untuk menguatkan memori

Namun setiap produk itu pastinya berbeza dan pilihan untuk memilih minuman bertenaga spesifik adalah hak masing-masing. Jadi, sila pilih yang terbaik.

Apa manfaat minuman bertenaga ini?

Selain daripada memberi tenaga kepada tubuh badan anda, terdapat beberapa lagi manfaat minuman untuk tenaga ini jika diambil termasuklah:

#1. Memberikan kecergasan

Minuman ini mampu membantu menghalang fungsi
adenosine receptors
yang wujud di dalam otak dan akan
membuat tubuh badan hilang letih dan lebih segar
.

#2. Melegakan kesakitan

Minuman ini mampu membantu mengurangkan persepsi rasa sakit di dalam otak selain mengurangkan radang atau rengsa yang berlaku pada tubuh badan.

#3. Meningkatkan ketahanan

Minuman ini mampu membantu tubuh badan menggunakan glycogen sepenuhnya oleh otot badan sebelum keletihan atau kelesuan itu muncul.

#4. Menyelesaikan masalah neurologi

Minuman ini boleh membantu mencegah atau mengelak penyakit berkaitan neurologi seperti
Alzheimer, Parkinson serta kecelaruan hiperaktiviti yang lain
.

Secara keseluruhannya, minuman untuk tenaga ini memang bagus bagi tujuan tersebut serta ada banyak lagi manfaat yang hadir bersamanya.

Apa mudarat minuman bertenaga ini?

Seperti mana produk lain juga, minuman untuk tenaga turut hadir dengan pro dan kontra yang mungkin tidak akan dapat dielakkan oleh penggemar minuman ini.

Pertama sekali, ia mungkin tidak mengandungi sebarang khasiat dari aspek nutrisi serta menyebabkan ketagihan jika diambil tanpa kawalan dan berlebihan.

Australian Poison Center juga telah menyenaraikan beberapa kesan sampingan minuman untuk tenaga ini seperti ketagihan, kegelisahan, termor, jantung laju, sakit dada, masalah pernafasan dan lain-lain.

Kajian sama turut menunjukkan bahawa pengamal minuman ini cenderung untuk melakukan perilaku berbahaya, penyalahgunaan dadah, pengamalan seks bebas serta pengambilan risiko yang tidak perlu.

Tambahan pula,
ia turut mengandungi kandungan gula yang tinggi
 daripada
monosaccharides
yang menyerupai glukosa, fruktosa, sukrosa dan laktosa yang boleh jadi punca obesiti dan diabetes.

Disebabkan itu,
adalah wajar untuk kita semua lebih bijak dalam memilih minuman
 untuk tenaga yang terbaik agar ia dapat diamalkan serta digunakan dengan rasa selamat dan tanpa was-was.

Minuman untuk tenaga yang terbaik!

Dalam usaha memilih minuman bertenaga yang terbaik
, terdapat beberapa tip yang kalian perlu tahu sebelum membeli dan mengambil minuman ini dengan berpandukan:

Sila pilih minuman bertenaga tanpa gula atau kurang gula (kurang daripada 10 gram setiap sajian 8 auns minuman ini).

Sila pilih minuman bertenaga dengan kandungan kalori yang ideal (terlalu banyak akan membawa kepada masalah berat badan).

Sila pilih minuman bertenaga dengan kafein yang terhad (had yang disarankan adalah tidak lebih 400 miligram).

Sila pilih minuman bertenaga dengan vitamin B yang ideal (terlalu banyak mungkin tidak bagus untuk tubuh badan).

Sila pilih minuman bertenaga yang sesuai dos adoptogen agar segala kebaikannya dapat diperoleh secara maksimum.